
Skeptikot  ja  politiikka 


Skepsis  on  poliittisesti  sitoutumaton  yhdistys,  mutta  poliitikot  eivät  silti  nauti  parlamentaarista 
suojaa  skeptikoiden  kritiikiltä.  Poliitikkojen  ja  hallituksen  toimissa  on  piirteitä,  jotka  saavat 
skeptikon  valpastumaan.  Tässä  muutamia  esimerkkejä. 

Tuusulassa  ja  Espoossa  pari  vihreiden  valtuutettua  puuhaa  vaihtoehtolääkinnän  kokeilemista  terveys¬ 
keskuksissa.  Tuusulalainen  Veli-Pekka  Kiviharju  uskoo  vaihtoehtohoitojen  tuovan  säästöjä.  Espoossa 
Leena  Marketta  Hom  puolestaan  uskoo,  että  vaihtoehtomenetelmistä  on  tieteellistä  näyttöä.  Auktori- 
teettinään  he  molemmat  pitävät  luontaislääketieteen  instituutti  Kaironin  rehtoria  Antti  Pietiäistä. 

Hallitus  myönsi  300  000  markkaa  raha-automaattivaroja  pääministerin  erityisavustajan  kotikunnassa 
Kaustisilla  toimivalle  Kansanlääkintä-keskukselle. 

Parantaja  Marja-Leena  Aho  kertoi  parlamentaarisesti  valvotussa  yleisradiossa,  että  Tampereen 
yliopistossa  oli  tutkittu  vaihtoehtohoitojen  vaikutuksia  elimistön  "tasapainotilaan".  Todellisuudes¬ 
sa  kokeiden  tekijänä  oli  Heino  Tiik,  joka  tuli  70-luvulla  tunnetuksi  mm.  siitä,  että  hän  mittasi 
verenpainetta  taikavarvulla  ja  jopa  ajatuksen  voimalla.  Hänen  yhteytensä  tiedeyhteisöön  rajoittui 
Tampereen  teknillisen  korkeakoulun  turkis-  ja  nahkalaboratorioon,  josta  hän  oli  saanut  tilastollista 
asiantuntemusta.  Rahallista  tukea  tutkimustaan  varten  hän  oli  saanut  raha-automaattiyhdistykseltä. 

Kansan  valitsemat  poliitikot  on  valittu  hoitamaan  yhteisiä  asioitamme.  Jos  poliitikko  uskoo 
vakaasti  pseudotieteisiin  ja  luulee  niitä  tukemalla  voivansa  edistää  suomalaisten  hyvinvointia 
niin  entä  sitten?  Kyselevänä  skeptikkona  haluan  kaikesta  huolimatta  heittää  poliitikoille  muu¬ 
tamia  epäilyksen  siemeniä: 

Taannoisessa  gallup-kyselyssä  tavallinen  hieronta  nosti  tuntuvasti  vaihtoehtohoitojen  käyttäjäprosent- 
teja. 

Tutkimukset  antavat  viitteitä  siitä,  että  akupunktuurikin  on  vain  plaseboa. 

Monet  uskovat,  että  mietiskelyllä  ja  positiivisella  ajattelulla  voidaan  vaikuttaa  ihmisen  im¬ 
muunijärjestelmään  .  Jos  näin  on,  seuraisiko  tästä,  että  myös  vakavat  krooniset  taudit  voitaisiin 
parantaa  tällä  tavoin? 


Lauri  Gröhn 
Skepsiksen  puheenjohtaja 

Kheopsin  pyramidi  -  mykkä  todistaja 

Upo  V.  Salmi 


Ihminen  pelkää  aikaa  -  aika  pelkää  pyramideja. 

Arabialainen  sananlasku 

Egyptissä  nykyisen  Kairon  laitamilla,  Gizassa,  län¬ 
tisen  aavikon  reunassa  ovat  suuret  pyramidit.  Ne 
ovat  kestäneet  ryöväämiset,  sodat,  maanjäristyk¬ 
set  ja  rakennuskivien  otot  4500  vuotta  ja  ovat  ainut 
säilynyt  antiikin  seitsemästä  ihmeestä.  Pyrami¬ 
deista  suurin,  kuuluisin  ja  tarunhohtoisin  on  faarao 
Kheopsin,  egyptiläiseltä  nimeltään  Khufun  ra¬ 
kennuttama. 

Matkustajalle,  joka  seisoo  suuren  pyramidin 
juurella,  syntyy  tunne  miltei  yli-inhimillisestä  saa¬ 
vutuksesta.  Kysymys  'miten  tämä  on  voitu  tehdä' 
nousee  väkisinkin  mieleen.  Ei  ole  ihme,  että  sana 
ihme  esiintyy  usein  pyramideista  puhuttaessa. 

Pyramidien  syntyhistoriasta 

Muinaisen  Egyptin  hallitsijat,  faaraot  rakennuttivat 
pyramideja  vuosituhannen  kuluessa  kaikkiaan 
ehkä  90.  Niistä  on  enemmän  tai  vähemmän  sor¬ 
tuneina  jäljellä  noin  70. 

Pyramidien  merkityksestä  on  useita  teorioita. 
Ne  ovat  hautoja  tai  hautamuistomerkkejä.  Pyrami¬ 
din  muoto  lienee  kehittynyt  ns.  mastabahaudasta 
porraspyramidiksi  ja  siitä  sileäksi  pyramidiksi. 
Muoto  liittyy  kuolemattoman  jumalhallitsijan  nou¬ 
suun  taivaalle  vertaistensa  auringon  ja  tähtien 
joukkoon.  Muodossa  on  nähty  myös  kiveen  ikuis¬ 
tettuna  auringon  säteiden  viuhka  pilvien  lomasta. 

Pyramidin  korkeimman,  mahdollisesti  kulla¬ 
tun  huippukiven  kärjessä  yhtyivät  maallinen  ja  tai¬ 


vaallinen  järjestys.  Kheopsin  pyramidin  pohjaku- 
vio  on  täsmälleen  neliö,  jonka  sivujen  pituus  on 
noin  230  metriä.  Kyljen  kaltevuus  on  52  astetta. 

Pyramidin  korkeus,  joka  oli  alunperin  146 
metriä  on  nyt  137  metriä.  Huipulle  on  siis  syntynyt 
tasanne.  Pyramidissa  on  laskettu  olevan  2,3  mil¬ 
joonaa  noin  2,5  tonnin  painoista  lohkaretta.  Kuori, 
joka  oli  alunperin  Turan  valkoista  kalkkikiveä,  on 
miltei  täysin  hävennyt. 

Kiviaines  on  peräisin  pyramidin  läheltä  ja  Nii¬ 
lin  vastarannalta  nykyisen  Kairon  reunalta.  Hauta¬ 
kammion  jajoidenkin  käytävien  seinät  ja  katto  ovat 
Assuanin  graniittia  ja  suurimmat  lohkareet  paina¬ 
vat  1 5-20  tonnia.  Laastia  ei  ole  käytetty. 

Pyramidin  käytäväjärjestelmä  on  monimut¬ 
kainen.  Sen  perusteella  on  päätelty,  että  Kheops 
muutti  suunnitelmia  suurentamalla  kahdesti  lopul¬ 
lisen  pyramidin  mittoja  rakennustyön  kestäessä. 
Hautakammioita  on  kolme.  Niistä  kaksi  on  selväs¬ 
ti  keskeneräisiä. 

Ylimmistä  kammioista  pinnalle  tai  miltei  pin¬ 
nalle  johtavat  viistot  ns.  'ilmanvaihtotorvet',  joiden 
merkitystä  on  pohdittu  paljon.  Ilmanvaihtotorvia  ne 
eivät  ole.  Hyväksytyin  selitys  on  se,  että  faaraon 
BA-sielu  (muinaisegyptiläisen  uskomuksen  mu¬ 
kaan  yksi  ihmisen  kolmesta  sielusta,  ns.  vaeltava 
sielu)  saattoi  putkia  pitkin  nousta  ja  palata  taivaal¬ 
le. 

Pyramidi  lepää  tarkoin  pääilmansuuntien  mu¬ 
kaisesti.  Sivujen  suuntausvirhe  on  vähemmän 
kuin  0,1  astetta.  Kaikki  muutkin  mitat  ovat  tarkkuu¬ 
deltaan  samaa  luokkaa.  Pyramidit,  kuten  muutkin 
kulttuurirakennukset,  voitaisiin  suunnata  tähtien  ja 

auringon  avulla  havaitsemalla  yöllä 
tähtien  nousuja  ja  laskuja  vesiaa’atun 
muurin  takaa  tai  päivällä  mittaamalla 
varjojen  pituuksia.  Yleensä  suuntaus- 
tarkkuus  oli  0,1  -  0,5  asetta. 

Edellä  mainituista  'ilmanvaihto- 
torvista’  pohjoisen  puoleinen  osoittaa 
miltei  taivaan  napaa,  sillä  sen  kalte¬ 
vuus  on  31  astetta  kun  Gizan  le¬ 
veysaste  on  30  astetta  pohjoista  le¬ 
veyttä. 

Pyramidin  arvioituna  rakennus¬ 
aikana,  noin  2600  -  2500  e.a.a,  poh- 
jantähtenä  oli  Lohikäärmeen  Thuban 
ja  torvi  osoitti  siis  Thubanin  yläkul- 
minointipisteeseen.  Etelänpuolen 
vastaava  putki  osoitti  puolestaan 
Orionin  vyön  keskimmäiseen  tähteen 
sen  kulminoidessa.  Putkista  ei  voi 
nähdä  läpi.  Viimeisin  putkien  tutkimus 
tehtiin  keväällä  1993. 


Miten  pyramidi  rakennettiin? 

Herodotos,  joka  kävi  Egyptissä  vuonna  449  e.a.a, 
kertoo,  että  rakennustyö  oli  kestänyt  20  vuotta. 
Sen  lisäksi  rakennettiin  vinoa  kivien  haalauslius- 
kaa  10  vuotta.  Kheops  hallitsi  tiettävästi  23  vuotta. 
Jos  Herodotos  on  oikeassa,  kahden  vuosikymme¬ 
nen  ajan  joka  päivä  joka  toinen  minuutti  yksi  kivi 
on  sijoitettu  lopulliselle  paikalleen. 

Varsinaisia  rakentajia  on  ollut  ehkä  3  000  - 
4  000,  kivenlouhijoita  paljon  enemmän  ja  kivien 
kuljetuksessa  on  tarvittu  noin  1 0  000  miestä.  Kivet 
kuljetettiin  Niilin  yli  vain  tulvan  aikana,  jotka  kesti¬ 
vät  vuosittain  kolmesta  neljään  kuukauteen. 


Tällaisen  väen  majoitus-  muonitus-  ja  organi- 
sointipulmat  olivat  melkoiset.  Rakentamisen  yli- 
valvojana  oli  tiettävästi  Kheopsin  poika  Djedefre, 
josta  tuli  seuraava  faarao. 

Käytössä  olevat  työkalut  olivat  luotilanka, 
suorakulma-pituusmitta  ja  kivivasarat.  Rautaa  ei 
vielä  tunnettu ,  joten  hakut,  meisselit  ja  sahat  olivat 
kuparia.  Tarvittaessa  tehtiin  'vesivaraksi'  pieni 
Niilistä  kannetusta  vedestä  rakennettu  saviseinäi- 
nen  lammikko. 

Kokeissa  on  todettu,  että  2,5  tonnin  kiven 
vetämiseen  reentapaisessa  telineessä  kaltevaa, 
vetisellä  savella  liukkaaksi  tehtyä  alustaa  myöten 
riitti  6-8  miestä.  Heidän  tuli  siirtää  kivi  louhimoita 
pyramidille  noin  viikossa,  jotta  aikataulussa  pysyt¬ 
tiin.  Kivet  kohotettiin  ylös  paikalleen  kallistelemalla 
ja  kiilaamalla. 

Väkipyörää  ei  tunnettu,  vain  vipu.  Vetoköydet 
voitiin  ohjata  sileiden  pyöreiden  graniittipylväiden 
taitse.  Herodotoksen  kertomus  nosturijärjestel- 
mästä  on  epämääräinen  ja  ilmeisesti  paikkaansa- 
pitämätön. 

Pyramidoiogiaa 

Jo  Herodotoksen  aikana  pari  vuosituhatta  vanhoi¬ 
hin  pyramideihin  liittyi  paljon  mystiikkaa.  Egyptiläi¬ 
set  papit  kertoivat  Herodotokselle,  että  faarao 
Kheops  lepää  pyramidin  sisällä  keinotekoiselta 
saarella,  jonka  ympärillä  olevaan  vallihautaan  on 
johdettu  Niilin  vesi.  Tässä  perättömässä  tarinassa 
näkyy  egyptiläinen  mystinen  mielikuva  maanalai¬ 
sesta  Niilistä,  jota  myöten  aurinko  yöllä  palaa  län¬ 
nestä  itään.  Faarao  samaistettiin  aurinkoon. 

Nykyajan  ensimmäisiä  'pyramidologeja'  oli¬ 
vat  englantilainen  John  Taylor  (1859)  ja  hänen 
aikalaisensa  skotti  Robert  Menzies,  joiden  mu¬ 
kaan  suuren  pyramidin  rakensivat  hävinneet  Isra¬ 
elin  heimot  itsensä  Jumalan  välittömässä  työnjoh¬ 
dossa.  Eräs  toinen  englantilainen  todisti,  että  py- 

ramidin  rakentamisessa  käy¬ 
tetty  ns.  kuninkaallinen  egypti¬ 
läinen  tuuma  ja  kyynärä  olivat 
englantilaista  alkuperää  eivät¬ 
kä  liittyneet  jumalattomaan 
ranskalaiseen  metrijärjestel¬ 
mään. 

Skotlannin  kuninkaalli¬ 
nen  astronomi  Charles  Piazzi 
Smyth  (1819  -  1900),  joka  oli 
alunperin  aivan  asiallinen  täh¬ 
titieteilijä,  lienee  aloittanut 
suuren  pyramidiin  liittyvän  nu- 
meromystiikan.  Hän  löysi 
1864  pyramidin  lähistöltä  ki- 
venhakkaajan  mitaksi  usko¬ 
mansa  esineen  ja  määritteli 
sen  perustella  pyramidituu- 
man.  Kun  mitta  myöhemmin 
osoittautui  hiven  liian  suureksi 
sopiakseen  englantilaiseen 
mittajärjestelmään,  Smythin 
apulainen  löydettiin  hiomasta 
mittaa  sopivammaksi.  Smyth 
väitti,  että  pyramidi  on  raken¬ 
nettu  vuonna  2170  e.a.a.  kos¬ 
ka  alkuperäisen  sisäänmeno- 
käytävän  kaltevuus  on  26  astetta  ja  silloinen  'poh¬ 
jantähti’  Thuban  oli  alakulminaatiossaan  26  as¬ 
teen  korkeudella.  Smythin  kunniaksi  on  sanottava, 
että  hän  innosti  erään  nuoren  maanmiehensä, 
josta  sittemmin  tuli  yksi  kuuluisimmista  egyptolo¬ 
geista,  Sir  Flinders  Petrien  mittailemaan  pyrami¬ 
dia. 

Lukumystiikkaa  levittivät  varsinkin  yhdysval¬ 
talaiset  Jehovan  Todistajat,  jotka  elivät  1 800-luvun 
lopussa  vahvassa  'lopunaikojen  odotuksessa’. 
Heille  suuri  pyramidi  oli  kristinuskon  'Jumalan  Ki- 
vitodistaja  ja  profeetta’.  Smythin  ja  Jehovan  Todis¬ 
tajien  mukaan  pyramidin  sijainti  deltan  kärjessä  on 


maapallon  mantereitten  keskipisteessä.  Käytävi¬ 
en  ja  sisähuoneiden  koossa  ja  mutkissa  on  koko 
ihmiskunnan  historia  kiveen  hakattuna.  Heille 
Kheopsin  pyramidi  oli  kivinen  raamattu. 

Keskiaikaisen  legendan  mukaan  pyramidit 
olivat  Josefin  viljavarastoja  katovuosia  varten. 
Vuonna  1912  suomennetussa  Jehovan  todistajain 
julkaisemassa  kirjassa,  Raamatun  tutkisteluja, 
osa  3,  on  seikkaperäinen  kuvaus  pyramidin  sisä¬ 
rakenteista  historiallisine  merkityksineen. 

Suuren  pyramidin  rakentamisen  suunnatto- 
muus  ja  tekninen  tarkkuus  ovat  saaneet  monet 
uskomaan  yli-inhimillisiin  rakentajiin.  Rakennusai¬ 
ka  on  sijoitettu  ennen  vedenpaisumusta.  Myös 
tarunhohtoinen  Atlantis  mainitaan  rakentajien  ko¬ 
timaana.  Rakentajilla  on  muka  ollut  käytössään 
tuntemattomia  mystisiä  voimia  ja  painovoiman  ku- 
moamislaitteita.  Ufokirjailija  Velikovskin  mukaan 
rakentajat  ovat  tulleet  tähdistä  eli  humanoidit  ja 
ufot  ovat  jälleen  olleet  asialla. 

Pyramidologian  nykymuoto  on  ns.  pyrami- 
diefekti uskomus.  Väitetään,  että  pyramidissa  ja 
onton  pyramidin  muotoisessa  tilassa  parta- 
koneenterät  teroittuvat  ja  maito  ja  liha  säilyvät  jne. 
'Kosmiset  energiat’  törmäilevät  pyramidisopen  si¬ 
säseiniin  aivan  kuin  tutkaheijastimessa.  Terveen 
elämän  salaisuudef  -kirjassa  on  tätä  selostava 
artikkeli.  Sen  huipennuksena  väitetään,  että  juuri 
siksi  avaruuteen  lähetetyssä  Voyager-luotaimes- 
sa  on  ihmishahmojen  taustalle  kuvattu  pyramidin 
muoto.  Todellisuudessa  'pyramidi’  on  mittakeppi¬ 
nä  olevan  radioteleskoopin  antennin  kolme  tu¬ 
ki  salkoa. 

Ihan  asiallisesti  on  pohdittu  sitä,  olisiko  faara¬ 
oiden  alamaisilla  ollut  joku  keino  karkaista  työka¬ 
lujansa  muutenkin  kuin  vain  takomalla.  Partateri- 
en  teroittuminen  pyramidissa  olisi  varmaan  mui¬ 
naisille  egyptiläisille  ollut  todella  tärkeää,  kun  esi¬ 
merkiksi  papit  ajoivat  kaikki  karvansa  useita  ker¬ 
toja  viikossa. 

Rakentajien  maineenpalautus 

Suuren  pyramidin  rakentaminen  on  varmaan  mer¬ 
kinnyt  suunnatonta  raadantaa  ja  rasitetta  sen  ajan 
fellheille,  talonpojille.  Ei  ole  ihme,  että  Herodotok- 
sen  mukaan  Kheopsia  vihattiin  tyrannina.  Kuiten¬ 
kin  on  ihailtava  sitä  taitoa  ja  tahtoa  millä  antiikin 
alkeellisilla  välineillä  saatiin  moinen  tulos  aikaan. 
Mielestäni  on  törkeää  muinaisten  egyptiläisten  ali¬ 
arviointia,  jos  väitetään,  että  suuren  pyramidin 
tekeminen  olisi  ollut  mahdotonta  ilman  ihmisen 
ulkopuolista  apua. 

Mitä  siis  suuri  pyramidi,  'mykkä  todistaja’  to¬ 
distaa?  Ihmisen  neuvokkuutta  ja  suunnatonta  tah¬ 
donvoimaa,  joka  halutessaan  menee  kirjaimelli¬ 
sesti  vaikka  läpi  harmaan  kiven. 


Kirjallisuutta: 

I.E.S.  Edwards:  The  Pyramids  of  Egypt  (1993 
uudistettu  painos).  Kirja,  jonka  ensimmäinen  pai¬ 
nos  ilmestyi  jo  vuonna  1 947,  on  yksi  parhaimmista 
tähän  mennessä  pyramidien  historiasta  kertova 
teos. 

Paul  Brunton:  Egyptin  salaisuuksien  jäljillä.  Kirja 
on  tunnetun  mystikon  kuvaus  Kheopsin  pyramidiin 
liittyvästä  tarinaperinteestä,  jossa  on  kuitenkin 
varsin  asiallinen  kuvaus  pyramidin  rakenteesta. 
Raamatun  tutkisteluja,  osa  3.  Kansainvälinen 
Raamatuntutkijoiden  seura  (Jehovan  Todistajat), 
suom.  1912. 

Saana  Saarinen:  Pyramidiparannus,  Terveen 
Elämän  Salaisuudet  III  (WSOY).  Saarisen  artikkeli 
on  mystinen  kuvaus  pyramideista.  Hän  mm.  ker¬ 
too  partakoneen  terien  teroittumisesta. 


Kirjoittaja  on  Skepsiksen  hallituksen  jäsen  ja 
Suomen  egyptoiogisen  seuran  jäsen. 

New  age  -  liikkeen  kannattajat 
tutkittiin  Norjassa 


Karlo  Kauko 

Norjalainen  sosiologian  opiskelija  Janicke  Kilian 
on  selvittänyt  Norjan  New  Age  -liikkeen  taustoja  ja 
kannattajia.  Kirjanen  'New  Age  bevegelsen  i  Nor¬ 
ge  -  Hva  er  New  Age?  Hvem  soker  bevegelsen 
og  hvorfor?"  on  hänen  suomalaista  pro  gradu 
-työtä  vastaava  lopputyönsä  Bergenin  yliopistos¬ 
sa.  Tutkielma  on  varsinkin  kerätyn  aineiston  osalta 
aivan  kiinnostavaa  luettavaa  niillekin,  jotka  eivät 
tiedä  sosiologiasta  juuri  mitään. 

New  Age  -liikkeen  tärkeimpiin  tukipilareihin 
vuonojen  maassa  kuuluu  Mandala-keskus,  joka 
sijaitsee  aivan  olympiakaupungin  Lillehammerin 
tuntumassa.  Mandala-keskus  on  kahden  harras¬ 
tajan  perustama  organisaatio,  jonka  on  väitetty 
kasvaneen  alansa  suurimmaksi  Pohjolassa.  Alku¬ 
vaiheissa  toiminta  oli  hyvinkin  aatteellista,  mutta 
se  on  vähitellen  alkanut  muistuttaa  tavallista  liike¬ 
toimintaa.  Henkilökunnasta  useat  kannattavat  ba- 
hai-uskontoa. 

Kilian  sai  Mandala-keskuksesta  käyttöönsä 
noin  200  henkilön  yhteystiedot  käsittävän  listan 
postikyselyn  osoitteistoksi.  Suurin  osa  listalla  ol¬ 
leista  henkilöistä  oli  suorittanut  jonkin  keskuksen 
kursseista,  jotka  yleensä  käsittelevät  vaihtoehto- 
terapioita.  Lähetetyistä  kyselylomakkeista  posti 
palautti  25  vanhentuneen  osoitteen  takia.  Vastaa¬ 
jat  palauttivat  täytettyinä  93  lomaketta,  mistä  saa¬ 
daan  lomakkeen  saaneiden  osalta  vastaus¬ 
prosentiksi  53.  Vastaajat  eivät  juuri  eronneet  koko 
200  hengen  joukosta  sen  enempää  sukupuolen 
kuin  asuinpaikankaan  osalta.  Jos  otos  on  syste¬ 
maattisesti  vinoutunut  kuva  Norjan  New  Age  -liik¬ 
keestä,  valikoituminen  on  todennäköisesti  tapah¬ 


tunut  jo  Mandala-keskukseen  hakeutumisen  yh¬ 
teydessä. 

Naisten  ja  keski-ikäisten  harrastus 

New  age  on  etupäässä  naisten  harrastus.  Sekä 
postituslistan  nimistä  että  vastaajista  miehiä  oli 
vain  noin  kolmannes.  Selitykseksi  Kilian  tarjoaa 
luterilaisen  kirkon  maskuliinista  jumalakuvaa,  joka 
altistaa  feminististen  ajatusten  inspiroimat  naiset 
kirkon  ulkopuolisille  uskonnollissävytteisille  liik¬ 
keille. 

Kilianin  selvityksen  mukaan  nuoret  ja  vanhat 
karttavat  liikettä.  Vain  noin  1 2  prosenttia  vastaajis¬ 
ta  oli  alle  30-vuotiaita.  Yli  60-vuotiaita  oli  vieläkin 
vähemmän.  Tavallisin  vastaajan  ikä  oli  30-49  vuot¬ 
ta.  Joukossa  on  siis  vahvasti  edustettuina  suku¬ 
polvi,  jonka  nuoruus  kului  1960-luvun  lopun  ja 
1970-luvun  alun  radikalismin  merkeissä.  Useim¬ 
mat  vastaajista  asuvat  jossain  Norjan  suurimmista 
kaupungeista.  Oslon  vahvasti  korostunut  asema 
vastaajien  asuinpaikkana  saattaa  johtua  siitäkin, 
että  Mandala-keskus  sijaitsee  melko  lähellä  pää¬ 
kaupunkia. 

Koulutuksen  ja  ammattiaseman  perusteella 
vastaajat  eivät  missään  tapauksessa  edusta  mi¬ 
tään  proletariaattia.  Peräti  kahdella  kolmasosalla 
oli  akateeminen  loppututkinto,  ja  vain  alle  10  pro¬ 
senttia  oli  suorittanut  pelkän  kansa-  tai  peruskou¬ 
lun.  Ero  normaaliväestöön  on  melkoinen.  Kilian 
esittää  kahta  selitystä:  toisaalta  koulutus  saa  ihmi¬ 
sen  hakemaan  totutuista  kuvioista  poikkeavia  aja¬ 
tusmalleja,  toisaalta  erilaiset  New  Age  -liikkeet 

markkinoivat  itseään  tehokkaasti  korkeakoulumil- 
jöössä.  Myös  vastaajien  ammatillinen  asemansa 
oli  kohtuullisen  hyvä.  Joukossa  on  runsaasti  ylem¬ 
piä  toimihenkilöitä.  Lähes  puolet  vastaajista  oli 
sosiaali-  ja  terveyssektorin  palveluksessa  tai  ope¬ 
tusalaan  liittyvissä  tehtävissä. 

Korkeasta  koulutustasosta  ja  hyvästä  ase¬ 
masta  huolimatta  tyypillisen  vastaajan  tulotaso  ei 
ollut  selvityksen  mukaan  erityisen  korkea.  Se  on 
päinvastoin  huomattavasti  alempi  kuin  mitä  taus¬ 
tatekijöiden  perusteella  voisi  olettaa.  Ikään  kuin 
New  Age  -liikettä  kannattava  ylempi  toimihenkilö 
saisi  pienempää  palkkaa  kuin  luterilainen  kolle¬ 
gansa.  Jos  otos  on  tulotason  osalta  harhainen,  se 
pikemminkin  vähättelee  New  Age  -liikkeen  kan¬ 
nattajien  pienituloisuutta:  useimmat  Mandala-kes- 
kuksen  kursseista  ovat  niin  kalliita,  ettei  köyhillä 
ole  niihin  varaa. 

Selityksiä 

Ristiriidalle  Kilian  tarjoaa  kahta  vaihtoehtoista  se¬ 
litystä.  Toisaalta  aikaisempien  tutkimusten  valos¬ 
sa  tällainen  ristiriita  herättää  helposti  ihmisissä 
halun  muuttaa  yhteiskuntaa,  mikä  voi  myös  ilmetä 
kiinnostuksena  New  Age -lii kettä  kohtaan.  Toisaal¬ 
ta  liikkeeseen  ovat  todennäköisesti  hakeutuneet 
vain  ne,  joiden  arvomaailmassa  raha  ei  ole  mer¬ 
kittävä  tekijä. 

Aineistosta  ei  löytynyt  mitään  tukea  väitteelle, 
että  liike  olisi  houkutellut  etenkin  sosiaalisesti  eris¬ 


tyksiin  joutuneita  ihmisiä.  Etenkin  miehillä  oli  myös 
New  Age  -ympäristön  ulkopuolella  aivan  normaali 
sosiaalinen  verkosto  perheineen  ja  ystävineen. 

Kilian  kyseli  myös  vastaajien  yhteiskunnalli¬ 
sesta  aktiviteetista.  Useimpien  tekijöiden  esimer¬ 
kiksi  äänestysprosentin  ja  AY-jäsenyyden  osalta 
eroa  muihin  norjalaisiin  oli  vain  vähän.  Kirkosta 
eronneita  oli  kuitenkin  norjalaisittain  katsoen  pal¬ 
jon. 

Mielenkiintoinen  joskin  vaikeasti  selitettävä 
sukupuolten  välinen  ero  löytyi  puoluejäsenyydes- 
tä.  Kaikista  norjalaisista  naisista  noin  1 2  prosenttia 
on  ottanut  jonkin  puolueen  jäsenkirjan,  miehistä 
noin  17  prosenttia.  Mandala-keskuksen  oppilai¬ 
den  joukossa  naisten  puoluejäsenyys  oli  suunnil¬ 
leen  yhtä  tavallinen  kuin  maassa  yleensäkin,  mut¬ 
ta  miehistä  vain  kaksi  oli  varustautunut  jäsenkirjal- 
la.  Omien  laskelmieni  mukaan  33  norjalaismiestä 
käsittävässä  otoksessa  todennäköisin  luku  olisi 
viisi,  ja  kakkosen  tai  sitä  alemman  luvun  esiinty¬ 
mistodennäköisyys  on  vain  kuuden  prosentin 
luokkaa.  Pienestä  näytteestä  huolimatta  tämä  hi¬ 
poo  tilastollisen  merkitsevyyden  rajoja.  Tosin  lo¬ 
makkeessa  kysyttiin  niin  monesta  asiasta,  että 
aineistoon  tulee  väkisinkin  muuttujia,  jotka  poik¬ 
keavat  odotettavissa  olevasta  pelkästään  sattu¬ 
malta. 

Kirjoittaja  on  kauppatieteen  lisensiaatti.  Hän  te¬ 
kee  parhaillaan  tutkimustyötä  Norjassa 


SKEPSIKSEN  HAASTE 

10  OOO  mk  sille,  joka  pystyy  valvotuissa  olosuhteissa 
tuottamaan  paranormaalin  ilmiön. 

Kirlian-ilmiö  ja  astraali ruumiit 


Fernando  D.  Savan 

Erilaisten  energiaruumiiden  olemassaolo  kuuluu 
pseudotieteilijöiden  vakio-olettamuksiin.  Näiden 
eteeristen  ruumiiden  ajatellaan  olevan  eliöiden 
elinvoiman  alkulähteitä,  jotka  intialaiset  ovat  van¬ 
hastaan  tunteneet  nimellä  'prana'  ja  kiinalaiset 
nimellä  ’ki’.  Parapsykologiassa  sama  asia  kulkee 
bioenergian  nimellä.  Spiritismin  henkiolennot  ja 
teosofian  astraaliruumiit  voinee  laskea  joukon  jat¬ 
koksi. 

Uskomuksen  mukaan  tämä  'ruumis1  on  fyysi¬ 
sen  kehon  sisällä  ja  ympärillä  vaikuttava  elämän¬ 
voiman  lähde.  Aineellisen  ruumiin  rajoitukset  eivät 
kuitenkaan  sitä  koske.  Tietyissä  olosuhteissa  se 
voi  irtautua  kehosta  ja  siirtyä  tuntemattomiin  ulot¬ 
tuvuuksiin,  joihin  aineellisella  ruumilla  ei  ole  pää¬ 
syä.  Kaikki  eivät  ole  tietoisia  astraaliruumistaan, 
mutta  jokaisella  pitäisi  tällainen  aura  olla. 

Aura  muistuttaa  kuvista  tuttuja  pyhimysten 
sädekehiä,  joskin  se  ympäröi  pelkän  pään  sijasta 
koko  kehoa.  Sen  värien  ja  tiheyden  väitetään  riip¬ 
puvan  kantajansa  energiatilasta,  älystä,  tunteista 
ja  hengellisestä  tilasta.  Kaikki  eivät  voi  auroja  näh¬ 
dä,  mutta  joillain  valituilla  väitetään  olevan  tarvit¬ 
tava  lahja,  ja  joidenkin  toisten  väitetään  voivan 
hankkia  tämän  kyvyn  harjoittelemalla. 

Astraaliruumiiseen  uskovat  arvelevat  voivan¬ 
sa  todistaa  väitteensä  aukottomasti  käyttämällä 
valokuvaustekniikaa,  jonka  silloisesta  Neuvostolii¬ 
ton  Kubänista  kotoisin  ollut  sähköteknikko  Semy- 
on  Davidovitsh  Kirlian  raportoi  keksineensä 
vuonna  1 939.  Tässä  tekniikassa  asetetaan  vierek¬ 
käin  valokuvausfilmi  ja  esine,  joka  sijoitetaan  kor- 
keajännitteiseen,  suuren  taajuuden  sähkökent¬ 
tään.  Filmille  syntyy  kuva,  jossa  näkyy  sekä  esine 
että  sitä  ympäröivä  valoisa  kehä.  Toisin  kuin  mitä 


usein  annetaan  ymmärtää,  tämän  kehän  voi  näh¬ 
dä  paljain  silmin  jo  kuvattaessa.  Tällaisista  valo¬ 
kuvista  käytetään  nimeä  'Kirlian-kuvat',  ja  ilmiöstä 
nimeä  'Kirlian-efekti'.  Keksijä  arveli,  että  elävää 
kohdetta  ympäröivän  valokehän  ominaisuudet 
saattaisivat  riippua  kohteen  fysiologisesta  tilasta, 
joskin  venäläinen  teknikko  hyvin  ymmärsi  olevan- 
sa  epäpätevä  analysoimaan  havaitsemansa  ilmi¬ 
ön  olemusta. 

Tällaisia  kuvia  voi  ottaa  melko  pienellä  vaival¬ 
la.  Käytetyt  korkeat  taajuudet,  yli  sata  tuhatta  hert- 
ziä,  estävät  korkean  jännitteen  vaikutuksen  her¬ 
moratoihin,  verenkiertoon  tai  lihaksiin.  Menetelmä 
on  siis  täysin  harmiton.  Ainoa  tunnettu  vaara  liittyy 
lämpöön:  laitteen  toimintahäiriöt  voivat  aiheuttaa 
palovammoja. 

Ilmiö  todellinen 

Kirlian-efektiksi  kutsuttu  ilmiö  on  kiistattoman  to¬ 
dellinen.  Aihe  on  inspiroinut  mitä  villeimpiä  spe¬ 
kulaatioita,  jotka  lähinnä  paljastavat  esittäjänsä 
liian  tietämättömiksi  ymmärtämään  asiasta  juuri 
mitään.  Okkultismista  innostuneet  pitävät  Kirlian- 
kuvia  patenttitodisteena  astraaliruumiista,  bio- 
plasmasta  tai  fyysisestä  kehosta  riippumattomas¬ 
ta  elinvoimasta.  He  arvelevat  kuvien  kertovan 
'bioplasman'  kulloisestakin  tilasta,  ja  sen  reagoin¬ 
nista  fysiologisiin  ja  psykologisiin  tekijöihin.  Sen 
myös  väitetään  tekevän  näkyviksi  potilaan  ja  hen¬ 
kiparantajan  väliset  energiavirrat.  Parissa  seuraa- 
vassa  esimerkissä  villit  ajatusleikit  esitetään  ikään 
kuin  tieteellisesti  varmennettuina  tosiasioina: 

"Lukemattomissa  kasveilla,  eläimillä  ja  ihmi¬ 
sillä  tehdyissä  kokeissa  syntyi  teoria.  Tutkijat  ar- 

velivat,  että  eläviä  organismeja  ympäröivä  energia 
koostui  elektroneista,  protoneista  ja  ehkä  muista 
ionisoiduista  korkean  taajuuden  hiukkasista.  Kyse 
ei  ollut  kaaoksesta,  vaan  omavaraisesta  yksikös¬ 
tä,  energiaruumiista.  Tämä  saattaisi  olla  auran  tai 
energiaruumiin  tieteellinen  selitys.  Spekuloitiin 
mahdollisuudella  käyttää  ilmiötä  laajentamaan  tie¬ 
tämystämme  maailmankaikkeudesta.  Pohdittiin 
myös  sen  käyttökelpoisuudetta  lääketieteellises¬ 
sä  diagnostisoinnissa,  etenkin  syöpätapauksissa. 
Puhuttiin  myös  lukemattomista  muista  käyttötar¬ 
koituksista."  (Nona  Coxhead:  Los  poderes  de  la 
mente,  s.  163,  Barcelona  1980) 

“Kirlian-ilmiön  filosofinen  merkitys  on  tavaton. 
Esineillä  on  kaksi  olemusta,  normaaleilla  aisteilla 
havaittava  aineellinen  ja  energeettinen,  jonka  Kir- 
lian  sai  näkyviin  korkean  taajuuden  sähkökentissä 
otetuissa  valokuvissaan.  Energeettinen  olemus  ei 
näytä  olevan  pelkkää  materiasta  lähtevää  sätei¬ 
lyä,  päinvastoin:  fyysinen  heijastelee  energeetti¬ 
sen  olemusta.  Väsymys,  sairaus,  mielentilat,  tun¬ 
teet...  Kaikki  näyttää  riippuvan  energiaruumiista, 
joka  virtaa  jatkuvasti  ihmisen  aineellisen  kehon 
lävitse."  (Alan  Landsburg:  En  busca  de  fenö- 
menos  extraöos,  s.  121,  Barcelona  1983) 

Väitteitä  auroista 

Useimmiten  vaihtoehtolääketieteen  puolestapu¬ 
hujat,  okkultistit  ja  kevyen  sarjan  julistajat  esittävät 
seuraavia  väitteitä  Kirlian-kuvissa  näkyvistä  'au¬ 
roista’: 

1 )  Kyseessä  on  täysin  uusi  keksintö,  jolla  ei 
ole  yhtymäkohtia  mihinkään  aikaisempaan  länsi¬ 
maisen  tieteen  tuntemaan  ilmiöön. 

2)  Ilmiö  esiintyy  vain  elollisia  olentoja  kuvat¬ 
taessa. 

3)  Aurakuvassa  näkyvät  fyysisen  ja  psyykki¬ 
sen  olotilan  muutokset. 


4)  Kuvauksella  saadaan  selville,  tuleeko  kak¬ 
si  ihmistä  toimeen  keskenään:  jos  aurat  saadaan 
menemään  päällekkäin,  ovat  välit  kunnossa. 

5)  Elollista  kuvattaessa  täydellisen  organis¬ 
min  'aura'  on  näkyvissä,  vaikka  kohteen  fyysisestä 
olemuksesta  puuttuisi  jokin  osa. 

6)  'Aura'  on  erottamaton  osa  kaikkea  elollista. 

7)  Ilmiöllä  on  valtaisaa  merkitystä  lääketie¬ 
teellisen  taudinmäärityksen  kannalta. 

Jokainen  näistä  käsityksistä  on  perätön. 

Sähköpurkauksen  erikoistapaus 

1)  Kiriian  ei  keksinyt  mitään  ainutlaatuisen  uutta. 
Kyseessä  on  kaasussa  tapahtuvan  sähköpur¬ 
kauksen  erikoistapaus.  Aihepiirin  tutkimus  oli 
päässyt  pitkälle  jo  1800-luvun  lopulla.  Sopivassa 
lämpötilassa  missä  tahansa  kaasussa,  esimerkik¬ 
si  ilmassa,  on  suunnaton  määrä  ioneita,  sähköva- 
rautuneita  partikkeleita,  joiden  varaus  voi  olla  po¬ 
sitiivinen  tai  negatiivinen.  Näiden  partikkeleiden 
sähkövaraukset  kumoavat  toinen  toisensa.  Kun 
kaasuun  johdetaan  sähköä,  ionit  alkavat  liikkua, 
positiivisesti  varautuneet  ionit  kohti  miinusnapaa 
ja  negatiivisesti  varautuneet  ionit  kohti  plusnapaa. 
Kun  nämä  ionit  törmäävät  matkallaan  sähköva- 
rauksettomiin  molekyyleihin,  molekyylit  voivat  io¬ 
nisoitua.  Jos  ionin  molekyyliin  välittämä  energia 
on  riittävä,  molekyyli  menettää  elektronin  muut¬ 
tuen  positiivisesti  varautuneeksi  ioniksi.  Uudet  io¬ 
nit  lähtevät  sähkökentän  vaikutuksesta  liikkee¬ 
seen  ja  voimistavat  ketjureaktiota. 

Kirlian-ilmiön  kannalta  kiinnostavaa  on  mag- 
netisoituminen.  Molekyylin  saama  törmäysener- 
gia  ei  aina  riitä  sen  ionisointiin,  mutta  riittää  kyllä 
saamaan  sen  elektronit  epäjärjestykseen.  Kun 
elektronit  itsekseen  pyrkivät  hakeutumaan  takai¬ 
sin  luonnolliseen  järjestykseensä,  ne  luovuttavat 
molekyylin  saaman  ylimääräisen  energian  sähkö¬ 
magneettisena  säteilynä,  jonka  monissa  tapauk- 

sissa  esiintyy  näkyvänä  valona.  Tämä  valo  voi 
myös  vaikuttaa  valokuvafilmiin. 

Sähköpurkauksen  saa  laboratorio-oloissa 
helposti  syntymään  putkessa,  jossa  on  kaasua  ja 
sähkölähde.  Putken  päihin  asetetaan  elektrodeik¬ 
si  kutsutut  sähkönjohtimet,  joiden  välillä  sähköpur¬ 
kaus  tapahtuu.  Lopputulos  on  näyttävää  katsotta¬ 
vaa.  Samantapaisesta  ilmiöstä  on  kyse  Kirlian-ku- 
vauksessa.  Jos  koetilan  valaistus  on  muuten  heik¬ 
ko,  filmiin  vaikuttava  loistava  aura  on  nähtävissä 
ilmassa  leijuvana  sinertävänä  hohteena  paljain 
silmin.  Ainoa  Kirlian-kuvauksen  uutuus  oli  kuvat¬ 
tavan  kohteen  käyttäminen  toisena  elektrodina. 
Sen  sijaan  edes  kuvaaminen  ei  ollut  mikään  uu¬ 
tuus. 

"Jo  vuonna  1777  saksalainen  fyysikko  Georg 
Christoph  Lichtenberg  kuvaili  jälkiä,  jotka  kipinät 
olivat  jättäneet  sähköä  eristävän  levyn  päälle  levi¬ 
tettyyn  jauheeseen.  Vuodesta  1851  näitä  “Lich- 
tenberg-kuvia"  otettiin  daguerrotypialla,  ensim¬ 
mäisellä  valokuvaustekniikalla.  Siis  yli  130  vuotta 
sitten,  ja  yli  80  vuotta  ennen  keksijää,  otettiin  jo 
eräänlaisia  Kirlian-kuvia."  (Henri  Broch:  Losfenö- 
menos  paranormales,  una  reflexiön  critica,  s  69, 
Barcelona  1 987) 

Kuvia  myös  kuolleista 

2)  Kirlian-ilmiö  ei  ole  mikään  elollisen  tai  eloperäi¬ 
sen  erikoispiirre.  Kuvia  voidaan  ottaa  myös  täysin 
kuolleista  esineistä,  vaikkapa  kolikoista  tai  pape¬ 
rinpaloista.  Henri  Brochin  kirjassa  on  hapolla  kyl¬ 
lästetystä  paperinpalasta  otettu  Kirlian-kuva.  Sillä 
on  paljon  voimakkaampi  aura  kuin  puun  lehdellä. 
Mikä  tahansa  elektrodina  sähköpurkauksessa 
käytetty  esine  synnyttää  Kirlian-kuvauksessa  tar¬ 
vittavan  halon.  Tämä  tosiasia  riittänee  riisumaan 
ilmiön  mystiikasta. 

3)  Ei  ole  kunnollista  näyttöä  siitä,  että  ihmis¬ 
ten  Kirlian-halojen  erot  riippuisivat  kuvattavan 


henkilön  mielen  tai  ruumiin  olotilasta.  Sen  sijaan 
fyysiset  tekijät  vaikuttavat  sähköpurkauksen  omi¬ 
naisuuksiin.  VVatkins  ja  Bickel  ovat  kokeellisesti 
tutkineet  joidenkin  väitettyjen  tekijöiden  vaikutusta 
ja  havainneet,  ettei  näiden  normaalien  fyysisten  ja 
kemiallisten  tekijöiden  ohella  ole  mitään,  mikä  vai¬ 
kuttaisi  eri  kuvauksissa  saatuihin  haloihin.  “Kos¬ 
teus,  paine,  filmin  herkkyys,  valotusaika  ja  filmin 
kehitystekniikka  selittivät  suurimman  osan  halojen 
välisistä  eroista.  Ei  ole  tarpeen  ottaa  selittäjiksi 
psykologisia  tai  parapsykologisia  tekijöitä,  eikä 
koehenkilön  mielentilalla  näyttänyt  olevan  vaiku¬ 
tusta  halon  muotoon."  (VVatkins  &  Bickel:  The 
Kirlian  Technique,  Controlling  for  Wild  Cards, 
Skeptical  Inquirer  3/1986,  s.  255) 

Perättömiä  väitteitä 

4)  Väite  Kirlian-kuvan  kyvystä  kertoa  jotain  kah¬ 
den  ihmisen  edellytyksistä  tulla  toimeen  keske¬ 
nään  on  täysin  perusteeton.  Väärinkäsitys  sai  al¬ 
kunsa  todellisen  ilmiön  virheellisestä  tulkinnasta. 
Jos  kahden  ihmisen  kädet  otetaan  vierekkäin  sa¬ 
maan  kuvaan,  halot  eivät  mene  päällekkäin.  Tästä 
pääteltiin,  etteivät  ihmiset  tule  keskenään  toi¬ 
meen.  Sen  sijaan  mahdollisen  'aurojen’  päällek¬ 
käisyyden  arveltiin  kertovan  keskinäisestä  sovus¬ 
ta.  Halojen  vastavuoroisella  hylkimisellä  on  kui¬ 
tenkin  täysin  fyysinen  selitys.  Kuvattavien  kohtei¬ 
den  halojen  välissä  on  aina  vyöhyke,  jossa  jännite 
on  nolla.  Tässä  vyöhykkeessä  ei  esiinny  ionien 
liikettä,  eikä  filmi  tältä  kohdalta  valotu.  Tällainen 
separaatiovyöhyke  esiintyy  myös  kuvattaessa 
kahta  elotonta  esinettä,  vaikkapa  kolikoita,  ja  se 
esiintyy  jopa  saman  käden  sormien  välillä.  Mutta 
miten  voidaan  selittää  Kirlian-kuvat,  joissa  aurat 
ovat  selvästi  päällekkäin?  Niitä  ei  ole  otettu  kuvaa¬ 
malla  kohteita  samanaikaisesti,  vaan  ottamalla 
kaksi  kuvaa  samalle  filmille. 

5)  Käsitys  että  halo  jää  muuttumattomaksi, 
vaikka  aineellisesta  kohteesta  leikataan  jokin  osa 
pois  sai  alkunsa  yhdestä  ainoasta  kasvinlehdestä 
otetusta  kuvasta.  Näin  Vahvaan  empiiriseen 
näyttöön  tukeutuen  paranormaalista  innostuneet 
päättelivät  oikopäätä,  että  'bioenergeettinen  aura’ 
voisi  selittää  kivut,  joita  amputoidut  kokevat  me- 
nettämissään  ruumiinjäsenissä.  Astraaliruumiin 
ajateltiin  jäävän  koskemattomaksi  fyysisen  ruu¬ 
miin  silpoutuessa. 

Vähemmän  romanttisesti  mutta  perustellum¬ 
min  neurologit  selittävät  ilmiön  seuraavasti:  elä¬ 
mämme  alkuvaiheissa  opimme  tietämään,  mistä 
ruumiinosasta  mitäkin  hermorataa  pitkin  tuleva 
ärsyke  saapuu.  Kun  hermorataa  ärsytetään  mistä 
kohdasta  tahansa,  ihminen  mieltää  tuntemuksen 
saapuvan  siitä  ruumiinosasta,  josta  hermorata  tu¬ 
lee.  Siispä  hermoratojen  katkomisen  aiheuttama 
ärsytys  amputoitaessa  aiheuttaa  aistimuksia,  jot¬ 
ka  tuntuvat  tulevan  puuttuvasta  jäsenestä. 

Kukaan  ei  ole  osoittanut,  että  amputoidulla 
ruumiinosalla  olisi  Kirlian-halo,  vaikka  onnistu¬ 
neen  kokeen  merkitys  olisi  suuri.  Jopa  poisleika- 
tuilla  lehden  osilla  voi  näkyäkin  heikko  halo  -  jos 
kuvausalustalle  on  jäänyt  pölyä  tai  kosteutta  aikai¬ 
semmasta  kuvauskerrasta.  Kyse  on  siis  vain  levä¬ 
peräisten  koejärjestelyjen  aiheuttamasta  näen- 
näisilmiöstä.  Hyvin  kontrolloiduissa  oloissa  ei 
puuttuvan  lehdenosan  haloa  ole  saatu  näkyviin. 

Sitäpaitsi  parapsykologinen  selitys  on  epä¬ 
looginen.  Jos  elollinen  olento  säilyttää  bioener- 
geettisen  kenttänsä  vahingoittumattomana  vaikka 
joutuisikin  silvotuksi,  koko  astraaliruumiin  pitäisi 
jäädä  kasviin,  josta  lehti  on  revitty. 

Laboratoriossa  tuotettu  ilmiö 

6)  Tarkkaavainen  lukija  lienee  jo  ymmärtänyt,  ettei 
Kirlian-halo  ole  mikään  pysyvä  osa  kaikkea  mate¬ 
riaa,  vielä  vähemmän  jokin  elollisen  erikoispiirre. 


Se  ei  ole  mitään  joka  olisi  näkymättömänä  jatku¬ 
vasti  ympärillämme.  Se  on  laboratoriossa  tuotettu 
ilmiö  joka  vaatii  ulkoisen  energianlähteen.  Tämä 
energianlähde  tuottaa  vaihtovirtakentän  joka  io¬ 
nisoi  ilman.  Ilman  tätä  sähkökenttää  ei  Kirlian-ha- 
loa  esiinny.  Halo  ei  ilmene  kohteen  oman  energian 
avulla.  Tämä  tosiseikka  riittää  kattamaan  sekavat 
spekulatiiviset  rakennelmat  astraaliruumiista. 

On  turha  mainita,  ettei  edellä  oleva  millään 
tavalla  kumoa  sähköilmiöiden  olemassaoloa  eli¬ 
öissä.  Aihetta  tutkitaan  runsaasti  biologiassa  ja 
lääketieteessä.  Näiden  ilmiöiden  jännitteet  ovat 
vain  volttien  tuhannesosia,  ja  sähkövirrat  laske¬ 
taan  mikroamppeereissa.  Ilmiöiden  takana  olevat 
mekanismit  tunnetaan  hyvin,  eikä  niillä  ole  mitään 
tekemistä  bioplasman  tai  astraaliruumiin  kanssa. 
Nämä  sähkövirrat  ovat  liian  heikkoja  aiheutta¬ 
maan  mitään  vaikutuksia  kehon  ulkopuolella. 

7)  Viimeinen  kommenttimme  koskee  Kirlian- 
kuvauksen  käyttökelpoisuutta  lääketieteellisessä 
taudinmäärityksessä.  Yli  viisi  vuosikymmentä  lait¬ 
teen  keksimisen  jälkeen  ei  sille  ole  keksitty  aino¬ 
atakaan  diagnooseihin  kelpaavaa  käyttötapaa. 
Tämä  on  melko  erikoista,  kun  ajattelemme  kaikkia 
niitä  menetelmiä,  jotka  on  keksitty  paljon  myöhem¬ 
min,  ja  jotka  ovat  muutamassa  vuodessa  osoitta¬ 
neet  suunnattoman  käyttökelpoisuutensa  diag¬ 
nostisoinnissa:  ultraäänikuvaus,  tietokoneohjattu 
tomografia  röntgen-säteillä  ja  radioisotoopeilla... 
Sen  sijaan  Kirtian-kuvaus  on  edelleen  vain  labo- 
ratoriokuriositeetti,  jolla  ei  ole  käyttöä  kuin  pseu¬ 
dotieteellisessä  hölynpölyssä  ja  okkulttisessa 
spekuloinnissa. 

Kirjoittaja  Fernando  D.  Saravi,  Biofysiikan  pro¬ 
fessori,  Cuyon  kansallisen  yliopiston  lääketie¬ 
teellinen  tiedekunta,  Mendoza,  Argentiina 
Artikkeli  on  aiemmin  julkaistu  Argentiinan  skep¬ 
tikkojen  lehdessä  "Ei ojo  escäptico" huhtikuussa 
1992 (“Efecto  Kiriian  y  Cuerpo  Astra!"). 

Käännös:  Kario  Kauko 

Ilmalaivahysteriaa  sadan  vuoden 
takaa 


Robert  E.  Barthotomevv 

Yhdysvalloissa  havaittiin  marraskuun  1896  ja  tou¬ 
kokuun  1897  välisenä  aikana  "suuri  ilmalaiva-aal¬ 
to",  jonka  aikana  tuhannet  amerikkalaiset  väittivät 
nähneensä  ilma-aluksen.  Havaittu  alus  oli  yleensä 
sikarinmuotoinen,  sillä  oli  siivet  ja/tai  potkurit  sekä 
rungon  alle  kiinnitetty  kuljetusvaunu.  Historialli¬ 
nen  totuus  kuitenkin  on,  ettei  siihen  aikaan  ollut 
olemassa  ilmaa  raskaampia  lentäviä  aluksia. 
Wrightin  veljekset  lensivät  ensi  kerran  vasta 
1903. 

Ilmalaivavillityksen  aikana  esitettiin  useita 
teorioita  ilmiön  alkuperästä:  tulipalloja  tai  muita 
taivaankappaleita,  huijauksia,  hallusinaatioita  ja 
niin  edelleen.  Ylivoimaisesti  vahvin  teoria  kuiten¬ 
kin  oli,  että  joku  keksijä  on  rakentanut  ilma-aluk¬ 
sen  salaa. 

Sen  ajan  amerikkalaisilla  oli  jo  yleinen  käsitys 
siitä,  minkälaiselta  ilma-aluksen  ja  sen  matkusta¬ 
jien  pitäisi  näyttää.  Käsityksen  oli  muokannut  ajan 
kirjallisuus,  joka  sisälsi  paljon  sensaatiomaisia  il- 
mailujuttuja. 

Ilmailu  oli  silloin  otsikoissa  muutenkin.  Vuon¬ 
na  1895  ruotsalainen  tutkimusmatkailija  Salomon 
August  Andree  pääsi  uutisiin  suunnitelmallaan 
lentää  ilmapallolla  arktisille  alueille.  Hän  teki  en¬ 
simmäisen,  epäonnistuneen  yrityksensä  1896, 
kaksi  kuukautta  ennen  kuin  ilmalaiva-aalto  iski 
Yhdysvalloissa. 

6.  maaliskuuta  1896  Samuel  Pierpont  Lan- 
gley  pääsi  otsikoihin  kokeiltuaan  onnistuneesti 
lentoalustaan,  malli  5:ttä.  Sen  lisäksi  noin  kuukau¬ 
si  ennen  ilmalaivahysterian  alkua  New  York  Times 


kirjoitti  etusivullaan  kokeellisen  ilma-aluksen  Al¬ 
batrossin  tuhoutumisesta. 

Kiinnostus  ilmailua  ja  ilma-aluksia  kohtaan  oli 
1890-luvulla  niin  suurta,  että  aihetta  käsiteltiin 
suurelle  yleisölle  suunnatussa  menestyvässä  viik¬ 
kojulkaisussa. 

Havaintoja  ilma-aluksista 

Ilmalaiva-havaintoja  tehtiin  kahdessa  aallossa: 
ensimmäinen  kesti  marraskuun  puolivälistä  joulu¬ 
kuun  puoliväliin  1896  ja  toinen  tammikuun  22:sta 
toukokuuhun  1897.  Lehdistön  paisuttelevat  kirjoi¬ 
tukset  vähän  ennen  havaintoja  ja  sen  aikana  olivat 
yleisiä,  ja  osa  jutuista  oli  keksittyjä.  Esimerkiksi  1 . 
marraskuuta  1896  Detroit  Free  Press  kertoi,  että 
lähitulevaisuudessa  eräs  newyorkilainen  keksijä 
rakentaa  ja  purjehtii  'lentävällä  torpedoveneellä’. 
Pari  viikkoa  sen  jälkeen  kalifornialainen  Sacra- 
mento  Bee  julkaisi  New  Yorkista  saamansa  säh¬ 
keen,  jossa  eräs  mies  sanoi  lentävänsä  parin  päi¬ 
vän  kuluttua  Kaliforniaan.  Ensimmäinen  havainto- 
aalto  alkoikin  juuri  näihin  aikoihin. 

Siitä  alkoi  vyöry:  spekulatiivisia  juttuja  mah¬ 
dollisen  ilma-aluksen  olemassaolosta  ja  lentäjästä 
ilmestyi  sadoissa  sanomalehdissä  ja  melkein  kai¬ 
kissa  Yhdysvaltain  osavaltioissa.  T.  E.  Bullard 
(1982)  on  kerännyt  yli  tuhat  ilma-aluksiin  liittyvää 
juttua  tältä  ajanjaksolta.  Juttuarkiston  pohjalta  voi 
päätellä,  että  yli  100  000  ihmisen  väitettiin  näh¬ 
neen  ilmalaivoja.  Tämän  artikkelin  kirjoittaja  (Bart- 
holomew  1989)  on  puolestaan  eritellyt  lehtijuttu¬ 
jen  perusteella  silminnäkijäkertomukset,  joissa 

selostettiin  keskusteluja  lentäjien  kanssa.  Keskus¬ 
telujen  sisältö  oli  erilainen  kuin  nykypäivän  ufoju- 
tuissa:  lentäjien  sanottiin  olevan  tavallisia  amerik¬ 
kalaisia,  jotka  uskoivat  keksintönsä  mullistavan 
matkailu-  ja  kuljetusalan. 

Katsaus  joukkohysteriaa  käsittelevään  kirjal¬ 
lisuuteen  paljastaa,  että  kolmea  tekijää  pidetään 
tärkeänä  jokaisessa  tapauksessa:  tulkinnanvarai¬ 
suus,  levottomuus  ja  uhan  siirtäminen  yleiseltä 
tasolta  yksittäistapaukseen.  Aiemmista  tulkinnois¬ 
ta  poiketen  voidaan  sanoa,  että  hysteriatartunta 
voi  levitä,  vaikka  ilmiön  alkuperäinen  syy  ei  ole¬ 
kaan  uhkaava.  Vuosien  1896-1897  ilmalaivahys- 
teriaa  voidaan  pitää  kollektiivisen  toiveajattelun 
ilmentymänä.  Sen  taustalla  oli  nopea  yhteiskun¬ 
nallinen  ja  tekninen  kehitys  ja  huhut,  että  joku  on 
onnistunut  rakentamaan  ilma-aluksen. 

Ilmalaivahysteriaa  edeltäneinä  vuosina  ilma- 
alusten  mahdollisuuksista  kirjoitettiin  paljon  myös 
tieteisnovelleissa  ja  -romaaneissa.  Vuosisadan 
vaihteen  lähestyminen  toi  lisää  puhtia  näihin  kir¬ 
joituksiin.  Arthur  C.  Clarke  on  luonnehtinut  yhtä 
ajan  julkaisua,  Frank  Reade  Librarya:  “Sarja  alkoi 
syyskuussa  1892 ja  jatkui  1 91  numeron  verran.  Se 
oli  kaikkien  aikojen  ensimmäinen  tieteiskirjallisuu¬ 
delle  omistettu  sarjajulkaisu;  jokainen  numero  pur¬ 
susi  tulevaisuuden  dynamiikkaa,  robotteja,  sukel¬ 
lusveneitä,  lentäviä  koneita...  aikakausi  oli  rakas¬ 
tunut  tekniikkaan." 

Yleinen  käsitys  oli,  että  ilmaa  raskaampi  len¬ 
toalus  rakennetaan  aivan  tuota  pikaa.  Tätä  käsi¬ 
tystä  ruokkivat  myös  lukuisat  uutiset  epäonnistu¬ 
neista  lentoyrityksistä.  1 890-luvulla  haettiin  myös 
suuri  määrä  ilmailuun  liittyviä  patentteja.  Kova  kil¬ 
pailu  siitä,  kuka  ensimmäisenä  onnistuu  patentoi¬ 
maan  lentoaluksen,  johti  tietysti  salailuun.  Monet 
keksijät  eivät  koskaan  julkistaneet  patentteihinsa 
ja  koelentolaitteisiinsa  liittyviä  yksityiskohtia.  Sa¬ 
lailu  lisäsi  suuren  yleisön  uskoa  siihen,  että  laite 
on  jo  valmis. 


Erilaisia  tulkintoja 

Erilaisille  tulkinnoille  oli  runsaasti  tilaa:  Kuka  oike¬ 
astaan  oli  keksijä?  Miten  hän  oli  onnistunut  suo¬ 
riutumaan  tästä  uroteosta?  Kuka  tai  ketkä  olivat 
auttaneet  häntä,  vai  oliko  hän  toiminut  yksin?  Mis¬ 
sä  oli  hänen  piilopaikkansa?  Missä  hän  kokeilisi 
laitettaan  seuraavan  kerran? 

Ympäristöolot  vaikuttivat  ilmalaivahavainto- 
jen  tulkinnanvaraisuuteen.  Lehtijuttuarkiston  pe¬ 
rusteella  on  arvioitu,  että  80-90  prosenttia  havain¬ 
noista  tehtiin  yöllä.  Ensimmäinen  ilmalaiva-aalto 
sattui  vuoden  pimeimpään  aikaan. 

Teknologinen  muutosvauhti  1890-luvulla  oli 
nopeaa,  ja  lehdistö  lietsoi  sitä  sensaatiojutuillaan. 
Ilmalaivahysterian  aikana  kustantaja  William 
Randolph  Hearst  kommentoi  ilmiötä  pääkirjoituk¬ 
sessaan  San  Francisco  Examinerissa:  'Väären- 
nösjoumalismilla’  on  yhtä  ja  toista  kontollaan,  mut¬ 
ta  emme  muista  toista  yhtä  räikeää  tapausta  kuin 
yritys  saada  suuri  yleisö  uskomaan  että  ilmakehä 
ympärillämme  on  täynnä  lentoaluksia.  On  ollut  jo 
viikkoja  selvää,  että  koko  lentoalusjuttu  on  pelkkä 
myytti." 

Neeley  (1979)  pani  episodin  syyksi  yhteis¬ 
kunnallisen  stressin,  joka  johtui  osittain  teknologi¬ 
sen  muutoksen  vauhdista.  Tutkittuaan  223  ilma¬ 
laiva-aallon  aikaista  sanomalehteä  Illinoisin  osa¬ 
valtiosta  hän  kirjoitti:  "Vuonna  1897  ihmiset  elivät 
hyvin  mielenkiintoisia  ja  kiihottavia  aikoja.  He  oli¬ 
vat  hämmästyneitä  aikakauden  teknisistä  keksin¬ 
nöistä.  Puhelin  oli  vasta  14-vuotias,  sähkö  oli  juuri 
saatu  valjastettua  hyötykäyttöön  ja  röntgensäteet 
oli  keksitty  vain  kaksi  vuotta  aikaisemmin.  Vaunu 
ilman  hevosia  oli  nurkan  takana,  samoin  kuin  len¬ 
tokone...  Jules  Verne  kirjoitti  tarinoita  mm.  sähköl¬ 
lä  toimivasta  ilma-aluksesta.  Talvi  (1 986-87)  Kes- 
kilännessä  oli  vaikea,  ja  keväällä  saatiin  yksi  kaik¬ 
kien  aikojen  pahimpia  tulvia.  Kun  taivas  kirkastui, 
joku  huusi:  Ilmalaiva!  Ja  väkijoukko  kerääntyi  tä¬ 
hyilemään,  minne  se  katosi." 

Molempien  havaintoaaltojen  aikana  sanoma¬ 
lehtien  kirjoitukset  näyttivät  ohjaavan  ilmiön 
etenemistä.  Lehdet  synnyttivät  ensin  käsityksen 
siitä,  että  joku  on  lentämässä  aluksellaan  mante¬ 
reen  yli,  ja  havainnot  seurasivat  tätä  mielikuvituk¬ 
sellista  reittiä.  Ensimmäinen  aalto,  syksyllä  1 896 
alkoi  itärannikolta,  suuntasi  länteen  ja  palasi  takai¬ 
sin.  Toinen  aalto  oli  yksisuuntainen,  lännestä 
itään. 

Bullardin  (1982)  kokoama  sanomalehtiai¬ 
neisto  osoittaa,  että  suurin  osa  tunnistamatta  jää¬ 
neistä  lentävistä  esineistä  muistutti  paljon  popu¬ 
laarikirjallisuuden  kuvauksia.  Silminnäkijöiden  ku¬ 
vauksissa  esiintyi  lähinnä  kahdentyyppisiä  aluk¬ 
sia,  silloin  kun  he  olivat  nähneet  muutakin  kuin 
valoja.  Ensimmäinen  oli  pitkä,  munanmuotoinen 
rakennelma,  jolla  oli  siivet  kuin  linnulla.  Näiden 
siipien  kerrottiin  usein  räpytelleen,  lintujen  tapaan. 
Toinen  alustyyppi  oli  havaintojen  mukaan  myös 
keskeltä  paksu,  mutta  sillä  oli  siipien  sijasta  potku- 
reita  tai  roottoreita.  Molemmilla  alustyypeillä  oli 
kertomusten  mukaan  voimakkaat  valonheittimet 
ja  yleensä  päärakennelman  alapuolelle  sijoitettu 
matkustusosasto.  Yhtäkään  tunnistamatonta  len¬ 
toalusta  ei  kuvattu  litteäksi  kiekoksi  tai  lautaseksi 
kuten  nykyisin  on  tapana. 

Silminnäkijäkuvaukset  vastaavat  hyvin  en¬ 
simmäisissä  lentoyrityksissä  käytettyjen  alusten 
ulkonäköä.  Nämä  alukset  olivat  sikarinmuotoisia 
kuumailmalaivoja.  Ensimmäisen  lyhyen  höyry- 
laivalennon  teki  Heneri  Giffard  jo  1852,  aluksella 
jonka  perusmalli  oli  sama  kuin  ilmalaivahavain- 
noissa  45  vuotta  myöhemmin. 

Johtopäätöksiä 

Kun  huhut  ilmalaivatekniikan  läpimurrosta  olivat 
laajalle  levinneitä,  yötaivas  oli  levoton  ja  Yhdysval¬ 
tain  kansalaiset  suhtautuivat  ilmiöön  tunteellisesti 
-  ja  kun  lehdistö  lietsoi  tätä  ilmapiiriä  jopa  keksityil¬ 


lä  jutuillaan  -  ihmiset  alkoivat  purkaa  tunteitaan 
katselemalla  taivasta.  He  odottivat  näkevänsä 
ilma-aluksia  ja  niitä  he  näkivätkin.  Kun  nykypäivän 
ihmiset  näkevät  avaruudesta  tulleita  'lentäviä  lau¬ 
tasia’,  sen  ajan  ihmiset  olivat  valmistautuneet  nä¬ 
kemään  ilmalaivoja. 

Ihmisillä  on  taipumus  epäselvissä  ja  tulkin¬ 
nanvaraisissa  tilanteissa  tulkita  havaintojaan  mui¬ 
den  ihmisten  havaintojen  mukaan.  Jos  monilla  on 
tulkinnanvaraisia  havaintoja  ja  joku  tarjoaa  niille 
selityksen,  havaitsijoiden  tulkinnat  lähestyvät  tar¬ 
jottua  selitystä.  Niin  sanotun  'autokineettisen  efek¬ 
tin’  tutkimuksissa  on  havaittu,  että  pimeässä  yh¬ 
den  valopisteen  näkevät  ihmiset  ovat  näkevinään 
valon  liikkuvan,  vaikka  se  on  paikallaan.  Kuvauk¬ 
set  valopisteen  liikkeestä  vaihtelevat  suuresti, 
mutta  ryhmässä  toimiessaan  ihmiset  kuvaavat  liik¬ 
keen  samalla  tavalla.  Ilmiö  on  hyvin  tunnettu  sosi¬ 
aalipsykologiassa,  ja  sen  kuvasi  ensimmäisenä 
Sherif  (1936). 

Jos  ihmisten  havainnoilla  ei  ole  vakaata  ank¬ 
kuria,  he  tulevat  levottomiksi.  Ryhmässä  tätä  le¬ 
vottomuutta  on  helppo  vähentää.  Jos  tilanne  on 
niin  tulkinnanvarainen  kuin  tähyiltäessä  ilmalaivo¬ 
ja  öiseltä  taivaalta,  yhteinen  päättely  saattaa  täyt¬ 
tää  havainnoissa  olleet  aukot. 

Sama  ilmiö  on  havaittavissa  viime  vuosikym¬ 
menten  ufohavainnoissa.  International  Ufo  Repor- 
ter  -lehden  entinen  päätoimittaja  Allan  Hendry 
kertoi  1978,  että  hyvin  monia  mainoslentokoneita 
oli  pidetty  ufoina  ja  niistä  oli  tullut  paljon  ilmoituk¬ 
sia.  Silminnäkijöiden  mukaan  nämä  lentokoneet 
olivat  olleet  selvästi  kiekon  tai  lautasen  muotoisia. 
"90  prosenttia  silminnäkijöistä  kuvasi  lentokoneen 
ja  sen  mainosvalojen  sijasta  kiekonmuotoisen 
aluksen.  Monet  heistä  näkivät  kiekon  yläosassa 
myös  kuvun,  ja  puhelimessa  kuulusteltuna  he  oli¬ 
vat  valmiita  vannomaan  nähneensä  koko  aluksen 
ääriviivat." 

Kaiken  kaikkiaan  ilmalaivahavainnot  toivat  ih¬ 
misille  hieman  lohtua  vuosisadan  vaihteen  epä¬ 
varmoina  aikoina.  Ihmiset  olivat  kiintyneet  näihin 
teknologisiin  ihmeisiin,  mutta  samaan  aikaan  he 
pelkäsivät  niiden  mahdollista  tuhovoimaa.  Ilma¬ 
laiva-aalto  todisti  ihmisen  voivan  hallita  myös  villiä 
ja  aiemmin  pyhää  taivasta,  ja  se  antoi  vaikutelman 
että  ilmiö  on  hyvissä  käsissä.  Clark  ja  Coleman 
kirjoittivat: 

“Suurin  osa  amerikkalaisista  näki  ilma-aluk¬ 
sen  jonkinlaisena  teknologian  viimeisenä  voittona, 
joka  aiheutti  sekavia  tunteita.  Kaikki  puhe  pom¬ 
meista  ja  ilmalaivoihin  sijoitetuista  konekivääreis¬ 
tä  herätti  varmasti  hyvin  paljon  levottomuutta.  Kai¬ 
ken  lisäksi  taivasta  oli  nyt  loukattu,  kun  ihminen  oli 
astunut  enkelten  valtakuntaan." 

On  kuitenkin  syytä  panna  merkille,  että  vaikka 
teknologinen  muutos  aiheutti  voimakkaita  yhteis¬ 
kunnallisia  ristiriitoja,  aavelaivoja  taivaalla  näh¬ 
neet  amerikkalaiset  eivät  pelänneet  niitä.  Ilma¬ 
laivoja  pidettiin  pääasiassa  myönteisenä  ilmiönä, 
ja  niiden  ansiosta  epäselville  öisille  havainnoille 
(tähdet  ja  planeetat)  voitiin  antaa  rauhoittava  mer¬ 
kitys. 

Tietokonediagnooseja 

akupunktiopisteistä 


Veijo  Saano 

Kun  ihminen  yrittää  saada  tietoa  terveydestään 
yhdistämällä  uusimpia  teknisiä  laitteita  ikivanhoi¬ 
hin  kansanomaisiin  uskomuksiin,  voi  syntyä  kiin¬ 
nostavaa  vaihtoehtolääkinnän  diagnostiikkaa. 
Nämä  tautien  tunnistamisen  tekniikat  tuntuvat  po¬ 
tilaista  järkeenkäyviltä,  koska  ne  pohjaavat  kan¬ 
sanomaisiin  sairauskäsityksiin,  esimerkiksi  aja¬ 
tukseen  'kuona-aineiden’  kertymisestä  elimistöön. 
Tällainen  diagnostiikka  on  myös  vakuuttavan  tun¬ 
tuista,  koska  terveyttä  mitataan  nykyaikaisilla  lait¬ 
teilla,  jopa  tietokoneilla,  jotka  tuottavat  tarkoilta 
vaikuttavia  numerolukemia.  Vaihtoehtolääkinnän 
diagnostiikka  kiinnostaa  myös  skeptikkoja,  koska 
sillä  luvataan  epäilyttävän  paljon  ja  arveluttavan 
nopeasti  tuloksia. 

Yksi  tällainen  vanhojen  uskomusten  ja  mo¬ 
dernin  tekniikan  'epäpyhän  liiton  äpärälapsi’  on 
elektroakupunktuuri  (jatkossa  lyhenteellä  E-aku), 
jolla  väitetään  voitavan  mm.  diagnosoida  sai¬ 
raudet,  mitata  saasteiden  ja  lääkkeiden  elimistöön 
aiheuttama  kuormitus,  määrittää  allergiataipumus 
(mm.  ruoka-aineille),  testata  potilaan  sietokyky 
hampaiden  hoidossa  käytettäviä  aineita  kohtaan 
ja  seurata  sairauksien  hoidon  edistymistä. 

Elektroakupunktuurilaitteiden 

historiaa 

E-akulaitteita  testattiin  jo  1 950-luvulla  Länsi-Sak¬ 
sassa.  Vuonna  1971  lääkäri  Reinhold  Voll  innos¬ 
tui  ajatuksesta  ja  päätteli,  että  kun  kiinalaisen  lää- 
kinnän  mukaan  elimistön  'energiavirtojen'  tasapai¬ 
no  oli  sairauksissa  järkkynyt,  pitää  ko.  energiavir¬ 


tojen  muutosten  olla  mitattavissa  akupunktiopis¬ 
teistä.  Voll  levitti  oppiaan  menestyksellä;  nykyisin 
E-akudiagnostiikka  tunnetaan  Keski-Euroopassa 
laajalti  nimellä  EAV  (Elektroakupunktur  nach  Voll). 
Muunnelmia  menetelmästä  on  monia,  mm.  BFD 
(Bioelektrische  Funktions-Regulationsdiagnostik 
nach  Pfiaum),  SEG  (Segmentelektrogramm,  tun¬ 
nettu  myös  nimellä  Hautvviderstandmessung,  ihon 
vastusmittaus),  NBT,  EHT,  DDG,  MicrocancerTest 
ja  Vega-Test. 

Nykyisin  noin  tuhat  lääkäriä  harjoittaa  Vollin 
E-akudiagnostiikkaa  jo  pelkästään  Saksassa.  Li¬ 
säksi  on  tuntematon  määrä  muiden  E-aku- 
menetelmien  käyttäjiä,  ja  mukana  on  tietenkin 
myös  muita  kuin  lääkäreitä.  Kiinalaisten  energia-, 
meridiaani-  ja  akupiste  -käsitteiden  lisäksi  tulkin¬ 
toihin  on  liitetty  Keski-Euroopassa  suosittu 
homeopatia. 

Diagnoosiiaite  ja  sen  käyttö 

E-akudiagnostiikan  tärkein  laite  mittaa  sähköistä 
vastusta.  Laite  johtaa  heikon,  10  mikroampeerin 
luokkaa  olevan  virran  0.1  -  2  voltin  jännitteellä 
potilaaseen.  Laite  antaa  mittaustuloksen  mittarilla 
tai  mittareilla,  merkkivaloilla  tai  äänisignaaleilla. 
Hienoimmat  E-akulaitteet  on  kytketty  tietokonee¬ 
seen,  joka  'analysoi'  useiden  mittauksien  tuloksis¬ 
ta  diagnoosin. 

Mittaustilanteessa  potilaalle  annetaan  kädes¬ 
sä  pidettäväksi  negatiivinen  elektrodi.  'Tutkija'  pai¬ 
naa  pienellä  mittauselektrodilla  potilaan  ihoa  'aku- 
pisteistä’  (E-akupunktuurin  yhteydessä  niiksi  nimi- 

tetään  ihon  kohtia,  joissa  sähköinen  vastus  on 
ympäröivää  ihoa  pienempi)  kädestä,  päästä  tai 
jaloista.  Vollin  laitteessa  on  asteikko  0-100.  Jos 
tulos  on  noin  50,  on  tulos  normaali.  Suuremmat 
lukemat  (vähemmän  vastusta)  osoittavat  Vollin 
mukaan  'ylimääräistä  energiaa,  joka  johtuu  tuleh¬ 
duksesta’,  matalammat  taas  'väsymyksestä  tai 
elinten  rappeutumisesta  johtuvaa  energian  va¬ 
jausta’. 

Jos  mittarin  näyttö  muuttuu  yhtäkkiä  oltuaan 
aluksi  korkeammalla  tasolla  (ilmiö  nimeltä  Zeiger- 
abfall,  Indicator  Drop  Effect),  on  tämä  merkki  eli¬ 
mistöä  kuormittavasta  'pesäkkeestä',  jollainen  voi 
olla  mm.  arpi,  tulehtunut  tai  amalgaamilla  paikattu 
hammas,  krooninen  ja  muuten  oireeton  umpilisäk- 
keentulehdus,  tulehtunut  eturauhanen  tai  mikä  ta¬ 
hansa  'näennäisesti  terve’  elin,  joka  E-akumittauk- 
sella  näin  todetaan  tulehtuneeksi. 

Selitysmalli  'tulehduspesäkkeistä'  on  tuttu 
myös  lääketieteen  historiasta.  Aikoinaan  uskottiin 
erinäisten  elinten  voivan  toimia  tulehduksen  pesä¬ 
paikkoina;  vaikka  tulehdus  ei  selkeitä  merkkejä 
aiheuttanutkaan,  arveltiin  'pesäkkeiden'  kuormit¬ 
tavan  elimistöä.  Käytännön  lääkintään  teoriaa  so¬ 
vellettiin  poistamalla  terveitä  hampaita,  nieluriso¬ 
ja,  umpilisäkkeitä,  kohtuja  jne.  potilailta.  Yleensä 
potilaat  itsekin  tällaista  hoitoa  halusivat  -  selitys¬ 
malli  on  järkeenkäypä  ja  niveltyy  kansanomaiseen 
uskomukseen  tärveltyneiden  elinten  elimistöä 
myrkyttävästä  vaikutuksesta.  Merkittävin  hyöty 
ko.  leikkauksista  oli  kirurgeja  työllistävä  vaikutus. 
Kirurgit  saivat  taloudellisen  hyödyn,  potilaat  puo¬ 
lestaan  plasebovaikutuksen,  joka  on  kirurgisilla 
toimilla  tunnetusti  vahva.  Haittoja  oli  runsaasti 
mm.  siksi,  että  kaikkiin  leikkauksiin  liittyy  kompli¬ 
kaatioiden  mahdollisuus. 

Vaihtoehtolääkinnässä  teoriat  yltävät  vielä 
laajemmalle:  E-akumittaaja  väittää  pystyvänsä  li¬ 
säksi  päättelemään,  mikä  homeopaattinen  tai 
muu  'luonnonlääke'  auttaa  potilaalta  todettuihin 


vaivoihin.  Kun  potilas  pitää  sopivaa  lääkettä  kä¬ 
dessään,  nousee  E-akulaitteen  mittarin  lukema. 
On  mahdollista  määrittää  lääkkeen  sopivuus 
myös  laittamalla  lääke  metalliastiaan,  joka  on  kyt¬ 
ketty  E-akulaitteen  ja  potilaan  muodostamaan  vir¬ 
tapiiriin. 

E/ektroakupunktuuria  Englannin 
tiedefestivaaleilla 

Ison  Britannian  vuosittaisen  suuren  tiedefestivaa- 
lin  (The  British  Association  Annual  Science  Festi¬ 
val  Science  for  Life)  yhteydessä  Keelen  yliopistos¬ 
sa,  Englannissa  29  -  31.8.1993,  sain  tutustua  E- 
akulaitteeseen.  Komealla  'Health  Through  Tech¬ 
nology’  -nimellä  esiintyvä  australialainen  yritys 
(vain  postilokero  ja  puhelinnumero  ilmoitettiin 
osoitetiedoiksi)  esitteli  festivaalin  kaupallisessa 
näyttelyssä  LISTEN  (Life  Information  System)  -ni¬ 
mistä  E-aku  diagnoosilaitettaan: 

"Kuvittele ...  voisit  testata  elimistösi  reaktiotyli 
tuhannelle  haitalliselle  aineella  sekunnissa!  ...  tai 
sinulle  olisi  tarjolla  10000  lääkkeen  valikoima,  jos¬ 
ta  valittaisiin  täsmälleen  SINUN  elimistöllesi  PA¬ 
RAS  lääke  TARKALLEEN  oikeana  vahvuutena  ja 
oikeaan  aikaan  otettavaksi!". 

Laitteella  kerrottiin  voitavan  tunnistaa  myös 
ruokia,  kemikaaleja,  bakteereita,  raskasmetalleja, 
viruksia,  homeita,  sieniä,  torjunta-aineita,  lääkkei¬ 
tä,  hormoneja  ja  muita  'toksiineja'  kohtaan  tunnet¬ 
tu  allergia.  Laitteen  esitteessä  LISTENin  kehittä¬ 
jäksi  kerrottiin  James  Hoyt  Clark,  mutta  myös 
Reinhold  Voll  ja  EAV-menetelmä  mainittiin,  sekä 
esiteltiin  ihon  sähkövastuksen  suurta  informaatio¬ 
arvoa  ja  kiinalaisten  energiameridiaaneja.  Esit¬ 
teessä  vakuutettiin  laitteen  ehdotonta  luotetta¬ 
vuutta;  nyt  voidaan  tukeutua  'suoraan  sähköiseen 
kommunikaatioon  elimistön  kanssa’  eikä  'enää 
tarvitse  luottaa  potilaiden  epämääräisiin,  joskus 
harhaanjohtaviin  puheisiin  -  hauska  esimerkki 

siitä,  että  vaihtoehtolääkintä  ei  suinkaan  aina  ole 
potilaiden  'kokonaisvaltaista’  ja  ihmiskeskeistä 
psykoterapointia. 

Tiedemessuilla  oli  mahdollista  istua  viehättä¬ 
vien  LISTEN-edustajattarien  tutkittavaksi  messu- 
alennettuun  35  punnan  (noin  300  mk)  hintaan  - 
normaalisti  hinta  on  42  puntaa.  Tutkittava  otti  kä¬ 
teensä  elektrodin,  ja  mittaaja  paineli  toisesta  kä¬ 
destä  'akupisteitä'  toisella  elektrodilla  näppäillen 
välillä  tietokonetta  (hinta  arviolta  5000  mk).  Elekt¬ 
rodit  olivat  kiinni  pienessä  vastusmittarissa  (hinta 
enintään  1  000  mk).  Viimeisen  mittauksen  jälkeen 
tietokoneen  matriisikirjoitin  (hinta  n.  2  000  mk) 
printtasi  pitkän  tulosliuskan,  jossa  kerrottiin,  mitä 
vikaa  tutkitussa  on,  mitä  ruokia  pitäisi  karttaa  ja 
mitä  suosia,  ja  mitkä  homeopaattiset  valmisteet 
olisivat  hyvästä. 

Jos  LISTENin  halusi  omakseen,  voi  sen  os¬ 
taa  ohjelmineen  15  000  punnalla  (n.  125  000  mk). 
Laitteiston  hinta  on  noin  8  000  mk,  ja  siihen  kuuluu 
vain  mittaustuloksista  laskelmia  tekevä,  diag¬ 
nooseja  suoltava  tietokoneohjelma.  Jos  ohjelma, 
1 1 7  000  mk,  kuitenkin  pystyy  esitteessä  luvattuihin 
suorituksiin,  voi  sen  hintaa  pitää  varsin  kohtuul¬ 
lisena.  LISTEN-laitehan  tekisi  mm.  miljoonan  mar¬ 
kan  hintaluokkaiset  tietokonetomografia-  ja  ydin- 
magneettiseen  resonanssiin  perustuvat  kuvanta- 
mislaitteet  tarpeettomiksi,  kallispalkkaisista  eri¬ 
koislääkäreistä  puhumattakaan. 

Väitöskirja  eiektroakupunktuurista 

Hollantilainen  Michiel  Klein  Breteler  on  tehnyt 
E-akudiagnostii kasta  väitöskirjatutkimuksen,  jos¬ 
sa  hän  selvitteli  kolmea  asiaa: 

1 )  mistä  Zeigerabfall  (mittausnäytön  äkillinen 
aleneminen  kesken  mittauksen)  johtuu? 

2)  mikä  merkitys  mittaustulokselle  on  voimal¬ 
la,  jolla  mittauselektrodia  painetaan  ihoa  vasten? 


3)  miten  tarkasti  E-akulla  voidaan  diagnosoi¬ 
da  sepelvaltimotautia? 

E-akuopin  kannattajien  mielestä  Zeigerabfall 
kuvastaa  akupistettä  vastaavan  elimen  (esim.  sy¬ 
dän)  vaikutusta  sähkövirtaan,  joka  kulkee  elektro¬ 
dien  välillä  ko.  akupisteen  (joka  on  kaukana  sydä¬ 
mestä,  esim.  kädessä)  ja  elimen  kautta.  Klein 
Breteler  kuitenkin  totesi,  että  Zeigerabfall  ilmeni 
myös  silloin,  kun  sähkövirtaa  ei  johdettu  ko.  eli¬ 
meen  asti.  Elektrodit  asetettiin  tuolloin  esimerkiksi 
siten,  että  negatiivinen  elektrodi  oli  kyynärvarres¬ 
sa,  ja  mittaus  tehtiin  ko.  käden  kämmenen  'aku- 
pisteistä'  positiivisella  elektrodilla  -  sydän  jäi  säh¬ 
köisen  piirin  ulkopuolelle.  Zeigerabfall  osoittautui 
johtuvan  ihonalaisen  nesteen  jakautumisen  muu¬ 
toksista  ihoa  elektrodilla  painettaessa.  Kun  elek¬ 
trodia  pidetään  painettuna  ihoa  vasten,  puristuu 
ihonsisäistä  ja  -alaista  nestettä  elektrodin  kärjen 
alta  pois.  Ihon  vastus  kasvaa  ja  samalla  mittarin 
näyttö  laskee. 

Voima,  jolla  mittaaja  painaa  elektrodia  poti¬ 
laan  ihoon,  vaikuttaa  suuresti  mittaustulokseen  - 
yksi  syy  on  edellä  kuvattu  nesteen  jakautuminen. 
Samoin  mittaustulokseen  vaikuttavat  mm. 
ihonalaisen  rasvakudoksen  paksuus,  ihon  kos¬ 
teus  ja  voima,  jolla  tutkittava  puristaa  toista  elekt¬ 
rodia  kädessään  (joka  voi  olla  kuiva  tai  hikinen). 
Jotta  mittausta  voitaisiin  edes  osaksi  vakioida, 
rakensi  Klein  Breteler  elektrodin,  joka  toimi  aino¬ 
astaan  silloin,  kun  painallusvoima  ihoa  vasten  oli 
aina  sama.  E-akudiagnostiikkaa  harrastavat  eivät 
tällaisia  parannettuja  elektrodeja  käytä. 

Sen  sijaan  potilaille  tehdyssä  tutkimuksessa 
näitä  elektrodeja  käytettiin.  Potilaita  oli  50,  heistä 
35:llä  oli  varmistettu  sydämen  sepelvaltimon  ah¬ 
tauma.  E-akudiagnostiikan  puolestapuhujien  mu¬ 
kaan  E-akulla  voidaan  jopa  määrittää,  mikä  sepel¬ 
valtimoista  on  ahtautunut.  Potilaille  tehtiin  kaikki¬ 
aan  700  mittausta;  mittaukset  tehtiin  vasemman 
käden  6:sta  akupisteestä.  Mittaajalle  ei  kerrottu, 

mikä  kunkin  potilaan  diagnoosi  oli,  eikä  hän  saa¬ 
nut  keskustella  potilaan  kanssa  esim.  siitä,  milloin 
mitattavana  on  sydämen  'akupiste',  milloin  jokin 
kontrollipisteistä.  Noin  puolelta  potilaista,  joilla  oli 
valtimon  ahtauma,  se  myös  todettiin  E-akulla, 
puolelta  ei.  Myös  noin  puolelta  sepelvaltimoiltaan 
terveistä  potilaista  E-aku  väitti  löytyvän  ahtauman. 
Tällaisen  tuloksen  olisi  saanut  vaikkapa  kolikolla 
kruunua  ja  klaavaa  heittämällä. 

E-akudiagnostiikka  raakaa  bisnestä 

Muitakin  tutkimuksia  E-akusta  on  tehty.  Vaikka  ne, 
kuten  edellä  kuvattu  tutkimuskin,  ovat  osoittaneet 
E-akudiagnostiikan  arvottomaksi,  ei  se  innostu¬ 
neiden  uskoa  horjuta.  Ilmiö  on  vaihtoehtolääkin- 
nästä  tuttu;  jos  käytännön  havainnot  eivät  tue 
teoriaa,  ne  unohdetaan.  Mm.  'Luontaislääketie¬ 
teen  Instituutti  Kairon’  Helsingissä  antaa  edelleen 
kursseja  myös  arvottomaksi  todetussa  irisdiag- 
nostiikassa.  Ehkä  kurssit  E-akudiagnostiikassakin 
alkavat  pian,  kun  tiettävästi  Suomeen  on  jo  tuotu 
muutamia  E-akulaitteita. 

Haittavaikutuksia  tällaisesta  puoskaroinnista 
on  paljon.  Tutkittavat  tietenkin  joutuvat  maksa¬ 
maan  turhasta,  mutta  lisäksi  he  saattavat  rajoittaa 
epäterveellisellä  tavalla  ruokavaliotaan  E-akutes- 
tin  väitettyä  heitä  allergisiksi  monille  ruoka-aineil¬ 
le.  Tervekin  tutkittava  pelotellaan  tällaisella  diag¬ 
nostiikalla  helposti  sairaaksi.  Oikein  tietokoneella 
vahvistettu  väite  siitä,  että  amalgaamipaikat  ovat 
monen  nykyisin  tuntuvan  ja  vielä  useamman  tule¬ 
vaisuudessa  ilmenevän  vaivan  syy,  saa  monen 
turhaan  maksamaan  hammaslääkärille  tuhansia 
markkoja  hyödyttömistä  hammaspaikkojen  vaih¬ 


doista  ja  turhista  hampaiden  poistoista.  Homeopa- 
tiavalmisteiden  kaupan  edistämisessä  laite  on  tie¬ 
tenkin  verraton,  ja  jälleen  maksajana  on  potilas. 

E-akudiagnostiikan  tutkitusta  arvottomuu¬ 
desta  ja  haitallisuudesta  huolimatta  rohkenen  en¬ 
nustaa,  että  pian  meilläkin  vaihtoehtolääkinnän 
äänenkannattajat,  naistenlehdet  mukaanlukien, 
esittelevät  E-akudiagnostiikkaa  innostuksella.  E- 
akulaitteen  esittely  Englannin  tiedemessujen 
näyttelyssä  antaa  hyvää  perustaa  E-akubisnek- 
sen  edistämiselle.  Tapahtuneessa  on  sukua  Ou¬ 
lun  Tietomaan  UFO-näyttelylle:  rajatiedon,  vaih¬ 
toehtolääkinnän  yms.  ilmiön  näyttelyn  saaminen 
arvovaltaiselta  kuulostavaan  paikkaan  kohentaa 
kyseisen  ilmiön  statusta  suuren  yleisön  mielissä 
tehokkaasti.  Yleisö  ei  tiedä,  että  taustalla  on  raha, 
ei  kyseisen  ilmiön  tiedollinen  tai  terveydellinen 
arvo:  kun  messujen  yms.  järjestäjille  maksaa,  pää¬ 
see  näytteille. 

Mm.  syöväntutkimuksen  suurimmassa  tie¬ 
teellisessä  kongressissa  (UICC  International  Can- 
cer  Congress)  Hampurissa  1990  oli  näyttelyssä 
syövän  vaihtoehtohoitoja  mainostavia  yrityksiä; 
samaan  aikaan  kongressin  tieteellisessä  ohjel¬ 
massa  oli  symposium  ja  posterinäyttely,  joissa 
todettiin  kyseiset  vaihtoehtohoidot  hyödyttömiksi. 
Mihin  tämä  ristiriitaisuus  johtaa  ja  edistääkö  se 
potilaan  hoitoa  tai  korkealaatuista  tieteellistä  tutki¬ 
musta?  Ehkä  talousvaikeuksissaan  ponnistelevat 
sairaalat  pian  vuokraavat  vastaanottohuoneita 
iris-  ja  E-akudiagnostikoille. 

Kirjoittaja  on  Kuopion  yliopiston  dosentti  ja  kliini¬ 
sen  farmakologian  erikoislääkäri 

Rajatiedon  ten/eyspalveluja  Venäjältä 


Veijo  Saa  no 

Suomessa  on  viime  vuosina  kierrellyt  ulkomaisia 
henkiparantajia,  maasäteilyn  tutkijoita,  UFOjen 
tuntijoita  ja  muita  'rajatiedon’  markkinamiehiä. 
Taustalla  on  yhtäältä  kotimaisten  alan  harrastajien 
ja  elinkeinonharjoittajien  tarve  saada  kiinnostavia 
ja  yleisöä  houkuttelevia  vieraita,  toisaalta  ulko¬ 
maisten  alan  yrittäjien  tarve  tehdä  taloudellisesti 
kannattavia  kiertueita. 

Erityisen  aktiivinen  ulkomaisten  tietäjien  ryh¬ 
mä  ovat  venäläiset  vaihtoehtolääkinnän  harjoitta¬ 
jat,  jotka  markkinoivat  itseään  professoreiden, 
akateemikkojen  ja  johtajien  vakuuttavuudella.  Alla 
oleva  International  Folk-Medicine  Company 
IFMC:n  kirje  on  hyvä  esimerkki.  Kirje  on  Venäjältä 
tullut,  kansainvälisille  asiakkaille  tarkoitettu  tiedo¬ 
te.  Olen  suomentanut  kirjeen  yrittäen  tehdä  tekstin 
ymmärrettäväksi  sen  englanninkielen  heikkouk¬ 
sista  huolimatta.  Kirjettä  ei  ole  päivätty. 

KANSAINVÄLINEN  KANSANLÄÄKINTÄYHTIÖ 
IFMC 

Hyvät  herrat! 

Professori,  kansanlääkinnän  tohtori  Vladimir  Sin- 
kov  perusti  Kansainvälisen  kansaniääkintäyhtiön 
vuonna  1991,  kun  Neuvostoliiton  Kansaniääkin- 
täsäätiö,  jonka  tri  Sinkov  loi  vuonna  1 988 yleiseksi 
järjestöksi,  lopetti  toimintansa.  Näin  ensi  kertaa 
Neuvostoliitossa  kansanlääkintä  ikivanhoine  sa- 
iaisuuksineen  saatiin  tieteelliselle  perustalle.  Kan¬ 
sanparantajat,  selvänäkijät,  velhot,  noidat  yms., 
jotka  hyväksyttiin  virallisesti  terveysministeriön  kli¬ 
nikoilla,  saivat  mahdollisuuden  osoittaa  kykynsä 
parantaa  ihmisiä.  Säätiö  totesi  ja  hyväksyi  noin 


500  henkilön  parannuskyvyt.  Tälle  perustalle  tuo¬ 
tiin  tiedosto,  DataBank,  koskemaan  koko  entistä 
Neuvostoliittoa. 

iFMC:n  yhteydessä  on  myös  Kansainvälinen  kan¬ 
sanlääkinnän  yliopisto  (iUFM),  jossa  loppututkin¬ 
non  suorittaneet  pystyvät  parantamaan  lääkkeitä 
käyttämättä  mm.  erilaiset  tulehdukset,  mahahaa¬ 
van,  pohjukaissuoiihaavan,  kuurouden,  vaikean 
päänsäryn,  tyrän,  peräpukamat,  neuroosit,  unet¬ 
tomuuden,  ammattitaudit,  korkean  verenpaineen, 
matalan  verenpaineen,  munuais-  ja  sappikivet, 
karsastuksen,  huonon  näkökyvyn,  keuhkoputken 
tulehduksen,  astman,  ihottumat  ja  muut. 

iUFM:n  Kansaniääkintäsäätiön  perustamisesta 
alkaen  kerättyjen  tilastojen  mukaan  92  %  potilais¬ 
ta  on  parannettu  täysin. 

iUFM.n  puitteissa  yliopiston  professorit,  jotka  tut¬ 
kivat  luonnon  voima  ja  informaatiokenttien  välisiä 
hienorakenteita,  tarjoavat  myös  seuraavia  palve¬ 
luksia: 

1)  ihmisen  terveydelle  vahingollisia  geopatoiogi- 
sia  vyöhykkeitä  etsitään  asunnoista,  toimistoista 
ja  muista  paikoista; 

2)  etsitään  vettä,  öljyä,  raaka-aineita  maan  sisästä 
(esiintymän  sijainnin  syvyydellä  ei  oie  väliä); 

3)  varoitetaan  liikemiehiä  sopimusneuvotteluihin 
liittyvistä  mahdollisista  virheistä  (koskee  sopimuk¬ 
sen  koko  tulevaa  voimassaoloaikaa); 

4)  korjataan  eiämänvoimakenttiä  ja  Karmaa  (koh¬ 
taloa)  sekä  henkilökohtaisissa  ettäjoukoiiiejärjes- 
tettäv/ssä  istunnoissa. 

IFMC  on  Kansan/ääkintäsäätiön  toiminnan  lailli¬ 
nen  jatkaja  ja  aikoo  nyt  UNO:n  lisäjäseneksi.  Ny¬ 
kyisin  iFMC  merkittävästi  laajentaa  toiminta-aluet¬ 
taan  seuraavasti: 

1)  tuodaan  tietopankki,  DataBank,  kaikista  maail¬ 
man  lahjakkaista  parantajista; 

2)  otetaan  käyttöön  yhteiset  säännöt,  arviointipe¬ 
rusteet,  lääkinnällinen  hyväksyntämenettely  ja  to¬ 
distus  kaikille  parantajaehdokkaiiie.  Todistus  olisi 
pätevä  kaikkialla  maailmassa; 

3)  perustetaan  kansaniääkinnän  koulutuslaitoksia 
kaikkialle  maailmaan; 

4)  luodaan  ja  kehitetään  uusi  kansaniääkinnän 
teollisuus,  joka  perustuu  haitattomien  ja  tehokkai¬ 
den  lääkkeiden  valmistukseen.  Lääkkeet  tehdään 
ekologisesti  puhtaista  raaka-aineista  vanhan  kan¬ 
saniääkinnän  reseptien  mukaisesti. 

Jotta  nämä  päämäärät  saavutettaisiin,  yhteistoi¬ 
mintaa  tarvitaan  kaikkien  maiden ja  maailman  par¬ 
haiden  liikeyritysten  kesken. 

Hyvät  herrat! 

Tämä  kirje  on  virallinen  kutsu  teidän  yrityksellen¬ 
ne/laitoksellenne  yhteistyöhön  iFMC.n  kanssa. 

Tämän  vuoden  syyskuussa  iFMC: n  johtaja  ja  ryh¬ 
mä  IFMC:n  professoreita  aloittavat  kiertomatkan 
useisiin  Euroopan  maihin,  joissa  he  pitävät  luen¬ 
toja  ja  antavat  hoitoja. 


\eima: 


V.Sinkov 
iFMC  johtaja, 
Professori.  Perinteisen 
lääkinnän  tohtori. 
Energiainformatiivisten 
tieteiden  akatemian  akateemikko 
puh/fax:  311 -5743 Moskova  Venäjä 
ui  Sumska  IA  2/12-80 


Seuraamme  kiinnostuksella,  josko  Sinkovin  ku¬ 
vaamilla  menetelmillä  esimerkiksi  Venäjän  öljyn- 
tuotanto  saadaan  uuteen  nousuun.  Jäämme  myös 
ihmettelemään,  miksi  kurkkumätään  kuolee  Venä¬ 
jällä  jatkuvasti  joukoittain  ihmisiä.  Rajatiedon  alu¬ 
een  lääkintäkeinojenhan  pitäisi  oleman  tehokkaita 
nimenomaan  sairauksien  ehkäisyssä,  ja  Sinkovin 
mukaan  'erilaisten  tulehduksien’  parantaminen  ei 
ole  mikään  ongelma. 

Tiedossa  on,  miten  huonosti  monet  sairaudet 
Neuvostoliitossa  pystyttiin  ja  nykyisin  Venäjällä 
pystytään  hoitamaan.  Tämä  koskee  myös  monia 


On  meille  kunnia,  jos  voimme  olla  jollakin  tavoin 
hyödyksi  yrityksenne  johdolle  ja  henkilökunnalle, 
yrityksenne,  joka  on  niin  kuuluisa,  vaikutusvaltai¬ 
nen  ja  kunniakas. 

Teidän  uskollinen 
!FMC:n  johtaja  V  Sincov 
varajohtaja  V.  Varigina 


täällä  hallinnassa  olevia  sairauksia.  Siksi  jää  epäi¬ 
lemään  kirjeessä  kuvattujen  parannustulosten  to¬ 
denperäisyyttä  -  noinkohan  92  %  potilaista  koko¬ 
naan  parantuu  lääkkeittä  ja  ilmeisesti  leikkauksitta 
lähes  mistä  tahansa  sairaudesta.  Kirje  kertoo 
myös  kansaniääkinnän  ja  vaihtoehtolääkinnän 
asemasta  entisessä  Neuvostoliitossa;  tuskin  nä¬ 
mäkään  tiedot  ovat  luotettavia. 

Cereologiaa  ja  viljaympyröitä 

Hannu  Karttunen 


Rajatieteiden  joukkoon  on  muutamia  vuosia  sitten 
ilmestynyt  uusi  'tieteenala',  cereologiajota  eng¬ 
lannin  taitoinen  saattaisi  kuvitella  aamiaismuroja 
käsitteleväksi  opiksi.  Siitä  ei  sentään  ole  kysymys. 
Cereologia  tutkii  viljapeltoihin  salaperäisellä  taval¬ 
la  ilmestyneitä  kuvioita,  ja  sen  nimi  juontuu  rooma¬ 
laisesta  jumalattaresta  Cereksestä  (kuten  myös 
englannin  viljaa  tai  muroja  tarkoittava  cereal). 

Cereologia  on  siitä  erikoinen  rajatiede,  että 
sen  kohteiden  olemassaolosta  ei  ole  epäilystä¬ 
kään.  Kuviot  muodostuvat  lakoon  painuneesta  vil¬ 
jasta.  Aluksi  ne  olivat  muodoltaan  ympyröitä,  mut¬ 
ta  myöhemmin  on  mukaan  alkanut  ilmestyä  moni¬ 
mutkaisempia  kuvioita,  jopa  fraktaaleja. 

Ensimmäiset  havainnot  viljaympyröistä  ra¬ 
portoitiin  1970-luvun  puolivälissä.  Aluksi  niitä 
esiintyi  muutama  vuodessa,  mutta  määrä  on  kas¬ 
vanut  kiihtyvällä  vauhdilla.  Nykyisin  niitä  löytyy  jo 
satoja  ellei  tuhansia  vuodessa.  Ilmiölle  on  kehitelty 
erilaisia  luonnonilmiöihin  kyseenalaisella  tavalla 
perustuvia  selityksiä.  Jos  aiheuttaja  olisi  ilmake¬ 
hän  pyörre  tai  jokin  pallosalaman  tapainen  ilmiö, 
viljaympyröiden  esiintymistiheyden  ei  luulisi  alka¬ 
van  yhtäkkiä  kasvaa  kauhealla  vauhdilla. 

Kesäkuussa  1 989  joukko  cereologeja  päätti 
vahtia  peltoja  alueella,  jossa  viljaympyröitä  oli 
esiintynyt  tiheään  tahtiin.  Koko  kahdeksan  vuoro¬ 
kauden  vartioinnin  aikana  ei  ilmaantunut  yhtään 
uutta  ympyrää,  mutta  jo  heti  seuraavana  päivänä 
sellainen  löytyi  aivan  alueen  lähistöltä.  Kyseessä 
oli  siis  mitä  mainioin  esimerkki  rajailmiöitä  niin 
usein  vaivaavasta  ujousefektistä. 

Aina  kun  joku  on  kuvitellut  keksineensä  jonkin 
ympyröitä  yhdistävän  säännön  mukaisuuden,  ly¬ 
hyen  ajan  kuluttua  on  ilmestynyt  säännön  rikkova 


poikkeus.  Viljaympyröiden  takana  näyttääkin  sel¬ 
västi  olevan  älyllistä  toimintaa. 

Tämä  älyllisyys  on  saanut  ufointoilijat  kiinnos¬ 
tumaan  myös  viljaympyröistä.  Rauni-Leena  Luu- 
kanen-Kilden  kirjasta  'Kuka  hän  on’  löydämme 
mm.  seuraavanlaisia  viljaympyröiden  ympärillä 
pyöriviä  mietteitä: 

17.  heinäkuuta  1991  ilmaantui Barbury  Castle 
-kuvio,  joka  oii  elegantti  kosminen  diagrammi.  Sen 
matemaattinen  koodi  on  purettu  ja  on  päädytty 
siihen,  että  kuvio  päättyy  henkisyyteen ja jumaluu¬ 
teen. 

Ketkä  näitä  kuvioita  tekevät?  Taustalla  on 
äly,  joka  vastaa  ihmisen  ajatuksiin.  ...Se  on  meidän 
älymme  ja  kokemuksemme  ulottumattomissa. 

Viljapeltokuvion  muodostaminen  aiheuttaa 
sähkömagneettisen  värähtelyn  pylvään,  joka  on 
luotu  läpäisemään  planeetan  energialinjat. 

Syksyllä  1991  kaksi  kaverusta  kertoi  Time- 
lehdessä,  kuinka  he  olivat  tehneet  pilanpäiten  ym¬ 
pyröitä  viljapeltoihin  lankun,  köyden  ja  lippahatun 
lipasta  riippuvan  tähtäimen  avulla.  He  olivat  häm¬ 
mästyneitä  siitä  innostuksesta,  jonka  nämä  ympy¬ 
rät  saivat  aikaan.  Yliluonnollisten  selitysten  kan¬ 
nattajat  eivät  kuitenkaan  voi  hyväksyä,  että  vil- 
jaympyrät  voivat  olla  ihmisten  tekemiä,  vaikka  hei¬ 
dän  silmiensä  edessä  osoitettaisiin  sen  olevan 
mahdollista.  Kaipa  he  ajattelevat,  etteivät  huumo¬ 
rintaju  ja  mielikuvitus  ole  ihmiselle  kuuluvia  omi¬ 
naisuuksia. 

Lähde: 

Nickell,  Fischer:  The  Crop-Circle  Phenomenon, 
The  Skeptical  Inquirer,  16,  No  2,  1992. 

TOTTA  VAI  TARUA 


Minuuden  kehityksestä  tohtoriksi  väitellyt  Olavi 
Moilanen  kertoo  tuoreessa  Tiede  2000-  lehdessä 
(1/94),  että  unessa  lähetetyt  viestit  saavuttavat 
vastaanottajan  tuhansien  kilometrien  päähän  lä¬ 
hes  90  prosenttisesti,  jos  sekä  viestien  lähettäjä 
että  vastaanottaja  ovat  tietoisen  unen  vallassa. 
Moilanen  viittaa  Montague  Ullmanin  parikym¬ 
mentä  vuotta  sitten  tekemiin  kokeisiin  telepattises- 
ta  viestinnästä  unen  aikana. 

Samainen  Ullman  luennoi  mm.  viime  syksynä 
Hengen  ja  tiedon  messuilla  kyseisistä  unitutki¬ 
muksistaan,  joiden  tulokset  ovat  vähintäänkin  kiis¬ 
tanalaiset.  Arvovaltaisen  Tiede  2000  -lehden  toi¬ 
mitukselta  odottaisi  kriittisempää  otetta  lähetettyi¬ 
hin  kirjoituksiin,  ja  niissä  esitettyihin  väitteisiin. 
Onhan  lehden  taustayhteisöinä  mm.  Suomen 
Akatemia  ja  Suomen  tiedeakatemiain  valtuuskun¬ 
ta. 

❖  ❖  ❖ 

Nokian  tiedotuslehti  Net  kertoi  numerossa  6/93, 
että  Jari  Kaponen,  ammattigrafologi  Tero  Asp  ja 
ohjelmointiin  perehtynyt  Timo  Ketola  ovat  kehit¬ 
täneet  ohjelman  grafologien  avuksi.  Olisiko  tässä 
mahdollisuus  tehdä  objektiivista  tutkimusta  grafo¬ 
logian  toimivuudesta? 

Tuskinpa  vain,  sillä  ensinnäkin  ohjelma  on 
lähinnä  vain  tietopankki,  johon  on  talletettu  grafo¬ 
logian  oppikirjojen  tulkintaohjeet,  jotka  eivät  pe¬ 
rustu  tilastollisiin  tutkimuksiin.  Toinen  ongelma  on, 
ettei  ohjelma  suinkaan  analysoi  käsialaa,  vaan 
sen  tekee  grafologi,  joka  poimii  mielestään  merkit¬ 
tävät  piirteet  näytteestä.  Näin  grafologin  koehen¬ 
kilöstä  muulla  tavoin  saama  tieto  voi  vaikuttaa 
huomattavasti  siihen,  mitä  piirteitä  hän  ohjelmalta 
kyselee. 


Artikkelissa  annetaan  esimerkkinä  analyysi 
tietojenkäsittelyopin  professori  Martti  Tienarin 
käsialasta,  ja  tulos  on  ilmeisesti  varsin  oikeaan 
osunut.  Koska  atk-alan  ammattilaiset  tuntevat  pa¬ 
kostakin  testattavan,  on  hyvin  vaikea  välttyä  aja¬ 
tukselta,  että  tämä  ennakkotieto  on  vaikuttanut 
tulokseen  merkittävämmin  kuin  itse  käsiala. 

❖  ❖  ❖ 

Helsingin  kaupungin  henkilöstölehti  Helsingin 
Henki  omisti  numeron  7/1 993  takasivun  astrologi 
Kirsti  Bergrothille.  Hän  sanoo,  että  "Huuhaa- 
maineen  Suomessa  saa  helposti.  Kunhan  ei  nyt 
vaan  aleta  vaatia  kirjoja  roviolle."  Ainoa  kirja,  jonka 
olen  koskaan  halunnut  polttaa,  on  Collinin  ruotsin¬ 
kielen  oppikirja,  mutta  syynä  ei  ollut  huuhaa,  vaan 
pakkoruotsin  aiheuttama  trauma.  Polttamatta  se¬ 
kin  kirja  kyllä  jäi. 

❖  ❖  ❖ 

Reijo  Holopainen  kirjoitti  Etelä-Saimaa  -lehdes¬ 
sä  5.12.1993:  "Useat  huippumeteorologit  ja  fyysi¬ 
kot  ovat  kallistumassa  olettamaan,  että  älyllistä 
elämää  on  pakko  löytyä  muualtakin  kuin  maapal¬ 
lolta."  Tästä  hän  sitten  päättelee,  että  nämä  sivi¬ 
lisaatiot  ovat  myös  vierailleet  maapallolla.  Ufous- 
kovaisille  tyypilliseen  tapaan  Holopainen  sotkee 
kaksi  aivan  eri  asiaa:  sivilisaatioiden  olemassa¬ 
olon  ja  niiden  vierailut. 

Skeptikolta  on  turha  syyttää  siitä,  että  he  kiel¬ 
täisivät  maapallon  ulkopuolisen  elämän.  Itse  asi¬ 
assa  skeptikoissa  on  useita  asian  huomattavia 
tutkijoita.  Tosin  ihmetyttää,  miten  meteorologit  ja 
fyysikot  liittyvät  lähinnä  biologian  alaan  kuuluvaan 
ongelmaan.  Skeptikko.  hk.mo. 

Mitä  hyötyä  grafologiasta? 


01  Grafologiaan  uskovat  henkilöstöpäälliköt 
luottivat  kollegoihinsa  ja  grafologeihin,  yksikään  ei 
ollut  perehtynyt  tieteelliseen  kirjallisuuteen. 

02  Grafologiassa  on  monia  koulukuntia,  joi¬ 
den  väitteet  ovat  keskenään  ristiriitaisia. 

03  Grafologian  juuret  ovat  maagisessa  vas- 
taavuusperiaatteessa. 

04  Grafologialla  on  tyypille  pseudotieteiden 
ominaisuus:  se  ei  kehity. 

05  Grafoterapia  (persoonallisuus  muuttu  kä¬ 
sialaa  muuttamalla)  on  puhdasta  magiaa. 

06  Ihmiset  eivät  pysty  valitsemaan  itseään 
koskevaa  kuvausta  esimerkiksi  kymmenen  arvion 
joukosta. 

07  Ihmiset  pitävät  grafologian  arviota  yleen¬ 
sä  hyvänä,  jos  luulevat,  että  se  on  heistä,  vaikka 
ei  ole.  (Barnum-efekti). 

08  Astrologit,  tarotistit,  käsien  lukijat,  frenolo- 
git,  meediot  ja  grafologit  asiakkaiden  tyytyväisyy¬ 
den  syy  on  Barnum-efekti. 

09  Tekstinäytteen  sisältö  antaa  enemmän 
tietoa  kuin  käsiala,  vaikka  grafologit  kieltävätkin 
tämän. 

1 0  Valheenpaljastuslaitteiden  kieltäminen  on 
lisännyt  grafologian  suosioita  USA:ssa. 

11  Grafologian  hyödyllisyydestä  henkilöstö- 
valinnoissa  ei  ole  kunnollista  näyttöä. 

1 2  Grafologian  julkaisuilta  puuttuvat  alkeelli¬ 
set  tieteellisen  julkaisutoiminnan  standardit. 

1 3  Monet  grafologian  korrelaatiot  ovat  liian 
pieniä  ollakseen  käyttökelpoisia  ja  useimmiten 
korretaatio  ovat  illusorisia. 

1 4  Ei  ole  mitään  syytä  olettaa,  että  määrätyil¬ 
lä  kirjoituksen  piirteillä  olisi  jokin  yhteys  yksittäisiin 
neurofysiologisiin  vastinalueisiin. 


15  Aivot  kontrolloivat,  yskimistä,  haukottelua, 
sylkemistä  ja  oksentamista,  miksi  juuri  käsiala  olisi 
ikkuna  persoonallisuuteen? 

16  Hetken  mielialoilla  on  paljon  voimak¬ 
kaampi  yhteys  käsialaan  kuin  niinsanotuilla  intro- 
versiolla  ja  ekstroversiolla. 

17  On  melko  epätodennäiköistä,  että  taipu¬ 
muksella  varasteluun,  lapsien  hyväksikäyttöön  tai 
huumeiden  käyttöön  olisi  neuroanatominen  vas- 
tinalue. 

1 8  Kasvojen  ilmeiden  lukemiseen  ei  tarvita 
koulutusta,  miksi  grafologiaan  tarvitaan? 

19  Grafologialla  on  yhtymäkohtia  frenologi- 
aan,  joka  on  hylätty  jo  kauan  sitten. 

20  Jos  käsialalla  olisi  yhtymäkohtia  per¬ 
soonallisuuteen,  monet  aivovauriot  pitäisi  nähdä 
käsialasta,  mutta  näin  ei  ole  ja  toisaalta  käsialassa 
voi  olla  suuria  muutoksia  ilman  että  olisi  per¬ 
soonallisuuden  muutoksia. 

21  Ensimmäinen  kattava  kirjoittamisen  neu¬ 
rologinen  malli  kehitettiin  vasta  80-luvulla  eikä  se 
anna  tukea  grafologialle. 

22  Käsiala  on  samantapaista  kirjoitettiinpa 
oikealla  tai  vasemmalla  kädellä  tai  vaikkapa  var¬ 
pailla.  Tämä  osoittaa,  että  aivoissa  on  kirjoitusta 
ohjaava  järjestelmä,  mutta  vastoin  grafologien 
väitteitä  se  ei  osoita,  että  kirjoituksella  ja  per¬ 
soonallisuudella  olisi  yhteys. 


Beyertein  &  Beyertein  (eds.),  The  Write  Stuff,  Eva- 
/uations  of  Grapho/ogy.  (Prometheus  books 
1992). 

HAASTAVA  TULEVAISUUS 
Luentosarja  tulevaisuuden 
tutkimuksesta 

Espoon  kaupungin  työväenopiston  Leppävaaran  osastossa  järjes¬ 
tetään  kevään  aikana  luentosarja  tulevaisuuden  tutkimuksesta. 
Luennot  pidetään  tiistaisin  kello  1 8.00-20.30  osoittessa  Läkkisepän- 
kuja  3  B,  Leppävaara.  Luentosarjan  puheenjohtaja  on  Skepsiksen 
hallituksen  jäsen,  kouluttaja  Ilpo  V.  Salmi. 

Ohjelma: 

1 .3.  Mitä  tulevaisuudesta  voi  tietää?  Professori  Ilkka  Niiniluoto 

8.3.  Miten  tulevaisuutta  tutkitaan?  Tri  Yrjö  Seppälä 

15.3.  Suomen  tulevaisuudet.  VTL  Timo  Sneck 

22.3.  Tuleva  viestintäavaruus.  Kari  A.  Hintikka 

29.3.  Mihin  maailma  menee?  Professori  Torsti  Kivistö 
5.4.  Entä  minä  -  menenkö  sen  mukana?  Ilpo  V.  Salmi 

Kurssimaksu  105  mk.  Ilmoittautuminen  ma-to  10.00-  13.00  ja 
1 8.00  -  20.00  puhelin  51 9  783. 


KESKUSTELUA 


Myy  Paholaisen 
asianajaja 

Matti  Myöhäistä  rangaistiin,  Pa¬ 
holaisen  asianajaja  -kirjaa  ei 
enää  saa  Ursasta,  hyvä  kirja  oli 
mennyt  kuulemma  kuin  kuumille 
kiville  Skeptikossa  olleeen  'mai¬ 
noksen'  jälkeen. 

Tastäkös  mielenkiintoni 
vain  yltyi,  se  kirja  on  pakko  saa¬ 
da!  Olen  toimittaja  ja  minun  kuu¬ 
luu  olla  tietoinen  kaikista  niistä 
tavoista,  joilla  ihmisiä  huijataan. 


Voisitko  sinä,  arvoisa  tämän 
lehden  lukija,  luopua  omastasi 
kohtuullista  korvausta  vastaan? 
Jos  et  voi  myydä  niin  kävisikö 
laina? 

Osmo  Kahari 
Katariinankatu  52, 
67200 KOKKOLA 
puh.  968-8319  704  (koti), 
968-8311  100  (työ  ma-ti)  931- 
238  783  (keskellä  viikkoa)  tai 
9200-863  124  (Telen  tas- 

kunumero;  2,95  mk/min+ppm) 


Kirjan  painos  on  todella  jo 
loppunut  kustantajalta.  Kirja¬ 
kaupoista  saattaa  vielä  löytyä 
muutamia  kappaleita  ja  se  on 
myös  lainattavissa  hyvin  varus¬ 
tetuista  kirjastoista  ainakin  täällä 
Vantaalla.  Elämme  hyvässä  toi¬ 
vossa,  että  lähitulevaisuudessa 
saamme  uuden  skeptikon  käsi¬ 
kirjan. 

Toimitus 

Oikea  perusta 
ajatteluun 

Minua  ilahdutti  lukea  4/93  leh¬ 
dessä  ollut  professori  Nils  Mus- 
telinin  huomautus:  "Skeptikoi- 
den  pitäisi  perehtyä  enemmän 
näihin  ilmiöihin  liittyviin  psykolo¬ 
gisiin  tekijöihin.  Miksi  tietyt  ihmi¬ 
set  ylipäätään  uskovat  yliluon¬ 
nollisiin  ilmiöihin,  joista  ei  ole  mi¬ 
tään  näyttöä  tai  niitä  vastaan  on 
esitetty  painaviakin  todisteita". 

Laajemmin  käsitettynä 
tämä  huomautus  liittyy  kysy¬ 


mykseen,  kuinka  meidän  tulisi 
elää. 

Ihmisen  mielikuvitus  on  ra¬ 
jaton,  joten  yhä  uusia  perusteet¬ 
tomia  uskomuksia  voi  syntyä  lo¬ 
puttomiin.  Ei  siis  hyödytä  juosta 
joka  vääryyden  perässä,  vaan 
tulisi  ennen  kaikkea  kiinnittää 
huomio  siihen  kuinka  meidän  tu¬ 
lisi  elää  ja  sitä  myöten  oikean 
tietoisuuden  levittämiseen,  jol¬ 
loin  perusteettomat  uskomukset 
vähitellen  jäävät  vaarattomiksi 
vähemmistöksi. 


Mikä  sitten  on  oikeaa  tietoi¬ 
suutta  ja  kuinka  meidän  tulisi 
elää?  Käsittääkseni  paras  vas¬ 
taus  edellä  oleviin  kysymyksiin 
on  elämä  itse.  Erona  on  siinä, 
että  aivan  niin  kuin  maapallo  ei 
ole  kaikkeuden  keskipiste, 
myöskään  pelkkä  minä  ei  ole 
elämän  keskipiste.  Juuri  minä- 
keskeisyys  on  se,  johon  pelkät 
uskomukset  perustuvat. 

Turkka  Helle 
Skepsiksen  jäsen 


KIRJAT 


Uteliaisuudesta 
uskoon,  kokeista 
kristallipalloon 

Jouko  Aho:  Parapsykologit. 
Ulkopuolisen  näkemys  poik¬ 
keavan  tieteen  suomalaiseen 
historiaan.  Suomen  Historial¬ 
linen  Seura,  Historiallisia  tut¬ 
kimuksia  176,  Helsinki  1993 
s.  202  nid.  120,- 

Suomalaisen  psykologian 
historiasta  äskettäin  väitelleen 
Jouko  Ahon  tuore  kirja  Para¬ 
psykologit  kartoittaa  suomalai¬ 
sen  parapsykologian  historiaa 
ruotsinkielisen  Sällskapet  för 
psykisk  forskningin  perustami¬ 
sesta  vuonna  1907  aina  S.  Al¬ 
bert  Kivisen  'Parapsykologian 
korttitalot’  -artikkelin  vuonna 
1967  aiheuttamaan  debattiin 


asti.  Tämä  historia  kuvaa  alussa 
tutkimuksellisesti  orientoituneen 
maltillisen  ja  paikoin  suhteelli¬ 
sen  kriittisenkin  parapsykologi¬ 
sen  harrastuksen  muuttumisen 
maailmankatsomukselliseksi  ra- 
jatieteiden  harrasteluksi. 

Lukijalle,  jolle  suomalainen 
alan  harrastus  on  tuttua  vain 
'Ultran'  sivuilla  esiintyvän  kritii¬ 
kittömän  rajatieteen  muodossa. 
Ahon  kirja  tuo  yllättäviäkin  näkö¬ 
kulmia.  Sällskapet  för  psykisk 
forskningin  ja  1938  perustetun 
Suomalaisen  Parapsykologisen 
Tutkimusseuran  piirissä  on  ai¬ 
kaisemmin  harrastettu  jopa  tut¬ 
kimusta,  eikä  kriittinen  asenne 
ole  ollut  täysin  tuntematonta 
alan  harrastajien  keskuudessa. 
Sällskapetin  sääntöjen  määritte¬ 
lemä  tavoite  "tutkia  erikoisia  ja 


tutkimattomia  psyykkisiä  tapah¬ 
tumia  tieteellisellä  tavalla"  tuo 
mieleen  jopa  Skepsiksen  vas¬ 
taavan  pykälän.  Mukana  ollei¬ 
den  henkilöiden  joukossa  oli 
akateemisesti  koulutettuja  ihmi¬ 
siä  sekä  eräänlaisia  parapsyko¬ 
logian  keskitien  kulkijoita:  ihmi¬ 
siä,  jotka  uskoivat  parapsykolo¬ 
gisten  ilmiöiden  olemassaoloon, 
mutta  varoivat  tekemästä  häti¬ 
köityjä  johtopäätöksiä.  Kokeita¬ 
kin  on  tehty  yhteistyössä  yliopis¬ 
ton  kanssa. 

Teoksen  tekee  erityisen 
mielenkiintoiseksi  se,  että  tekijä 
pyrkii  myös  analysoimaan  syitä 
suomalaisen  parapsykologian 
muuttumiseen  tieteellisyyttä  ta- 
voittelevasta  paranormaalien  il¬ 
miöiden  tutkimuksesta  toimin¬ 
taan,  jota  kuvaa  hyvin  se,  että 

vuonna  1965  Suomen  Parapsy¬ 
kologisen  Tutkimusseuran  joh¬ 
tokunta  päätti  hankkia  Saksasta 
kristallipallon  ja  'auralasif .  Mee- 
diokokeiden  tulkinnallinen  epä¬ 
selvyys  ja  kontrolloitujen  ESP- 
kokeiden  (ESP  =  Extrasensory 
perception  eli  aistien  ulkopuoli¬ 
nen  havaitseminen)  epäonnistu¬ 
minen  johti  akateemisen  psyko¬ 
logian  kiinnostuksen  loppumi¬ 
seen  ja  toisaalta  kriittisemmin 
orientoituneiden  ja  tieteellisen 
koulutuksen  saaneiden  ihmisten 
katoamiseen  alan  harrastajien 
piiristä.  Tämä  on  jättänyt  seurat 
kokonaan  maallikoiden  käsiin, 
joilla  on  aivan  toisenlaiset  motii¬ 
vit  ilmiöiden  harrastamiseen 
kuin  sellaisilla  tieteellisen  koulu¬ 
tuksen  saaneilla  henkilöillä,  jot¬ 
ka  ovat  kiinnostuneita  uusista  il¬ 
miöistä  ja  jotka  haluavat  alistaa 
ne  kriittisen  tutkimuksen  alle. 

Ahon  kuvaamaa  kehitystä 
havainnollistavat  tilastot  seu¬ 
roissa  pidetyistä  esitelmistä. 
Esitelmät  on  luokiteltu  taulukois¬ 
sa  aiheiden  mukaan.  Vaikka  täl¬ 
laiseen  luokitteluun  sisältyy 
omat  ongelmansa  (voiko  grafo¬ 
logian  laittaa  samaan  luokkaan 
kuin  svvedenborgilaisuuden  tai 
joogan  uskontoihin?),  näkyy  tau¬ 
lukoista  hyvin  painopisteen  siir¬ 
tyminen  parapsykologisten  ilmi¬ 
öiden  teoreettisesta  ja  tieteelli¬ 
sestä  tutkimisesta  ja  selittämi¬ 
sestä  niiden  liittämiseen  uskon¬ 
nollisiin,  okkultistisiin,  mystisiin 


ja  filosofis-metafyysisiin  yhteyk¬ 
siin. 

Paitsi  huolelliseen  kirjalli¬ 
seen  dokumentaatioon  teos 
pohjautuu  myös  tapahtumissa 
mukana  olleiden  haastatteluihin. 
Muisteluja  tekijä  käyttää  varo¬ 
vaisuutta  noudattaen.  Eri  henki¬ 
löiden  kuvaukset  joistakin  suori¬ 
tetuista  kokeista  ovatkin  usein 
ristiriitaisia,  muistelijan  omien 
uskomusten  ja  kriittisyyden  mu¬ 
kaan  vaihtelevia  (joitakin  haas¬ 
tateltuja  taas  tuntuu  vaivaavan 
yleinen  parapsykologisiin  kokei¬ 
siin  liittyvä  amnesia). 

Kokonaisuudessaan  teki¬ 
jän  tulkinnat  ovat  huolellisesti 
perusteltuja.  S.  Albert  Kivisen 
kritiikki  liitetään  teoksessa  kui¬ 
tenkin  C.E.M.  Hanselin  ja  'uu¬ 
den  sukupolven’  parapsykolo¬ 
gia-arvosteluun,  joka  Ahon  mu¬ 
kaan  perustaa  kritiikkinsä  siihen, 
että  ESP  on  periaatteessa  mah¬ 
dotonta  (s.  170  ja  175).  Kirjasta 
syntyy  vaikutelma,  että  tämä 
oletus  olisi  myös  Kivisen  kritiikin 
taustalla.  Kivisen  myöhempien 
ennakkoluulotonta  skeptisyyttä 
noudattavien  kannanottojen  va¬ 
lossa  tulkinta  vaikuttaa  epäilyttä¬ 
vältä  (ellei  Kivisen  kanta  sittem¬ 
min  ole  muuttunut)  eikä  tällaista 
näkemystä  ole  helppoa  löytää 
ainakaan  Uuden  Suomen  artik¬ 
kelista,  johon  kirjassa  viitataan. 

Kirjassa  olisi  voinut  määri¬ 
tellä  joitakin  termejä  tarkemmin. 
Lukija  jää  helposti  miettimään, 


mikä  on  spiritismin  ja  spiritualis¬ 
min  ero  tai  onko  'minänpoistumi- 
nen’  sama  kuin  ruumiistapoistu- 
minen. 

En  malta  olla  kehumatta  ai¬ 
van  erikseen  kirjan  alkulausetta, 
joka  dramaattisesti  avautuvissa 
ulottuvuuksissaan  kilpailee  'Sa¬ 
dan  vuoden  yksinäisyyden'  ja 
joidenkin  muiden  onnistuneiden 
romaaninalkujen  kanssa  sa¬ 
massa  sarjassa. 

"Marttayhdistyksen  huo¬ 
neisto  vapisi  räjähdyksen  voi¬ 
masta,  kun  venäläiset  pommiko¬ 
neet  kylvivät  kauhua.  Maisteri 
jatkoi  kuitenkin  esitelmäänsä,  ja 
seitsemänkymmentähenkinen 
joukko  kuunteli  hänen  sano¬ 
maansa  levollisena... .Sven 

Krohn  puhui  20.  maaliskuuta 
1943  Suomen  Parapsykologi¬ 
sen  Tutkimusseuran  kokouk¬ 
sessa  aiheesta  'Jälleensyntymi¬ 
nen  tieteen  valossa’.'1 

Muuten  kirja  noudattaa  sel¬ 
keätä  ja  asiallista  tyyliä,  ja  kieli¬ 
kuvia  tekijä  viljelee  lähinnä  vain 
silloin,  kun  on  mahdollista  viitata 
auringonlaskuihin. 

Ahon  teos  täyttää  hyvin 
kaksikin  tehtävää.  Toisaalta  se 
on  ansiokkaan  perusteellinen 
selvitys  parapsykologian  har¬ 
rastuksen  vaiheista  Suomessa. 
Tämän  lisäksi  sitä  voi  lukea  mie¬ 
lenkiintoisena  tieteensosiolo- 
gisena  tapausselostuksena 
poikkeavan  tieteen  rajautumi¬ 
sesta  pois  tieteen  itselleen  ra- 

jäämältä  alueelta  sekä  tämän 
prosessin  seurauksista  alueen 
kasvustolle. 

Ruotsinkielisen  seuran 
säännöissä  asetetun  tavoitteen 
samankaltaisuus  Skepsiksen 
sääntöjen  vastaavassa  pykäläs¬ 


sä  ilmaistun  tarkoituksen  kans¬ 
sa  ja  seuran  lopullisen  aatteelli¬ 
sen  profiilin  etäisyys  näistä  ta¬ 
voitteista  muistuttaa  ehkä  myös 
siitä  valppaudesta,  jota  skepti¬ 
koiltakin  vaaditaan,  ettei  uteli¬ 
aan  kriittinen  ja  tieteellinen  ote 


korvautuisi  jollakin  apriorisella, 
ennakkoon  omaksutulta  filoso- 
fis-metafyysisellä  maailmankat¬ 
somuksella. 

Timo  Kaitaro 


Todisteita  ihmeparannuksesta? 


'Ihmeparantaja'  Marjaleena 
Ahoa  haastateltiin  aamura- 
diossa  7.  tammikuuta.  Hän  ker¬ 
toi  että  häntä  on  'tutkittu  tieteel¬ 
lisesti’. 

"Kaksi  eri  yliopistoa  ja  yksi 
sairaala  on  tutkinut  mun  työtä. 
Tutkimustulokset  ovat  olleet 
myönteisiä.  Tampereen  yliopis¬ 
ton  tutkimus  on  yliopiston  kir¬ 
jastoissa.  Siinä  tutkittiin  97  poti¬ 
laan  tilanne  ennen  hoitoa  ja  hoi¬ 
don  jälkeen",  Aho  sanoi. 

Muutamien  vaiheiden  jäl¬ 
keen  selvisi,  että  tutkimusra¬ 
portti  oli  Heino  Tiikin  tekemä 
'Luontaishoitojen  merkityksen 
arviointi  biotestimenetelmällä 
terveyden-  ja  sairauksien  hoi¬ 
dossa.’  Tampereen  teknillinen 
korkeakoulu,  Fysiikka,  Raportti 
3-92. 

TKKK:n  osuutena  tutki¬ 
muksessa  on  ollut  erityisesti 
professori  Esa  Mäntylän  tur¬ 
kis-  ja  nahkalaboratoriossa 
suoritettu  tulosten  tilastollinen 
käsittely.  Tutkimuksen  yhteen¬ 
vedossa  todetaan: 


"Hoitovaikutuksia  ana¬ 
lysoitiin  ennen  hoitoa  vallin¬ 
neen  elimistön  tasapainon 
tai  epätasapainon  ja  hoidon  jäl¬ 
keisen  tasapainotilan  muu¬ 
tosten  avulla.  Näin  tulee  määri¬ 
tellyksi  ero  tasapainossa  STD 
DIFF  =  DSTD.” 

Koeasetelmassa  on  siis 
mittari,  joka  mittaa  mystistä  “ta¬ 
sapaino-tilaa"  ennen  ja  jälkeen 
hoitotoimenpiteiden  ja  hoitojen 
tehoa  arvioidaan  tältä  kannalta. 
Tulee  mieleen  edesmennyt 
kansanedustaja  Mauno  Poh¬ 
jonen,  joka  taikavarpunsa 
kanssa  kävi  mittaamassa  maa- 
säteilyä  syöpään  kuolleiden 
vuoteiden  kohdalta  ja  lähes 
poikkeuksetta  säteilyä  löytyi  ja 
samalla  selitys  syövälle,  joka 
hänen  mielestään  johtui  maa¬ 
säteilystä.  Mutta  kuka  onkaan 
Heino  Hik? 

Vuonna  1 982  julkaistussa 

Osmo  Lahdenperän  kirjassa 
"Kohti  elämän  tarkoitusta" 
haastatellaan  mm.  Pentti  Ma¬ 
laskaa,  K.V.  Laurikaista,  Rau¬ 


ni-Leena  Luukasta,  Reijo  Wi- 
leniusta,  Martti  Tuomolaa, 
Matti  Ollilaa,  Erkki  Lähdettä, 
Tapio  Kaitaharjua,  Sven 
Krohnia  ja  Heino  Tiikiä. 

Kirjan  mukaan  Heino  Tiik 
on  "tallinnalainen  lääkäri,  joka 
pystyy  siirtämään  bioenergi¬ 
aansa  toiseen  ihmiseen  ja  teke¬ 
mään  kaukodiagnoosin,  joka 
samalla  käynnistää  paranemi¬ 
sen."  Kirjassa  kerrotaan  myös, 
kuinka  Tiik  mittaa  ensin  veren¬ 
paineen  taikavarvulla  (s.  132). 
Sen  jälkeen  jätetään  käsi  pois 
ja  Tiik  mittaa  verenpaineen  kät¬ 
tä  esittävästä  viivoittimesta  (s. 
133).  Seuraavaksi  jätetään  tai¬ 
kavarpukin  pois  ja  mittaus  suo¬ 
ritetaan  etusormella  viivottimen 
yläpuolelta.  Lopulta  mittaus 
suoritetaan  meditatiivisesti  il¬ 
man  välineitä  (s.  1 34).  Samalla 
tavoin  voidaan  kirjan  mukaan 
mitata  myös  "hemoglobiini  ja 
muutaMg 

ENGLISH  SUMMARY 


English  summary 

Sceptics  and  Politicians 

Editorial  by  Lauri  Gröhn 

Skepsis  is  an  unpolitical  as¬ 
sociation.  But  it  does  not  mean 
that  the  politicians  and  the  go- 
vemment  are  beyond  the  scep¬ 
tics'  criticism.  Some  recent  ac- 
tions  of  the  politicians  have 
aroused  their  concem.  For 
example,  the  govemment  has 
aided  a  private  health  centre 
specialized  on  altemative  thera- 
pies. 

Some  local  councillors  de- 
manded  recently  that  altemative 
therapies  should  be  given  also  in 
public  health  centres. 


The  Great  Pyramid  of  Egypt 

by  Ilpo  V.  Salmi 

The  Great  pyramid  of  Egypt 
is  one  of  the  seven  vvonders  of 
the  ancient  World.  A  traveller 
standing  by  the  pyramid  feels, 
he  or  she  is  witnessing  nearly  a 
superhuman  achievement  of  hu- 
mankind. 


Salmi  tetls  in  his  article 
about  construction  of  the  pyra¬ 
mid  and  myths  surrounding  it. 


Kirlian  Phenomenom  and 
Astral  Body 

by  Fernando  D.  Savari 

(El  ojo  escöptico,  Abril 
1992) 

A  Russian  electrician,  Se- 
myon  Davidovitsh  Kirlian  repor- 
ted  in  1939,  that  the  caracter  of 
halo  around  human  body  may 
depend  on  its  physical  State. 
Many  beljeve  that  the  so  called 
Kirlian  pictures  are  the  concrete 
evidence  of  astral  body,  biop- 
lasm  or  vitality  independent  on 
the  physical  body. 

According  to  Savari  this  Kir¬ 
lian  phenomenom  is  only  a  labo- 
ratory  curiosity  without  any 
Scientific  use. 

The  Airship  Hysteria  of 
1896-97 

by  Robert  E.  Bartholomew 

(Skeptical  Inquirer,  Winter 
1990) 

During  the  'Great  Airship 
Wave’  in  the  United  States  be- 


tween  November  1896  and  May 
1897,  thousands  of  Americans 
claimed  to  have  observed  an 
airship.  During  the  period  of  out- 
break,  although  speculation 
about  the  stimulus  for  the  sigh- 
tings  varied  from  mispercetions 
of  natural  or  manmade  bodies 
(i.e.  heavenly  bodies  or  fire  bal- 
loons)  to  hoaxes,  hallucinations, 
and  so  on,  the  overwhelming  be- 
lief  existed  that  an  inventor  had 
secretly  deveJoped  the  f  irst  prac- 
tical  airship. 


Computer  Diagnosis  from 
Acupuncture  Points 
by  Veijo  Saano 

Electorinic  apparatus  for 
measuring  acupuncture  points 
was  first  tested  in  1950’s  in  West 
Germany.  In  1971  doctor  Rein¬ 
hold  Voll,  believing  in  traditional 
Chinese  medicine,  developed 
the  testing  tehniques  in  order  to 
measure  energy  flows  of  human 
body. 

Today  there  are  thousands 
of  doctors,  who  apply  Volls  acu¬ 
puncture  diagnosis  using  elect- 
ronic  apparatus  connected  with 
a  computer. 

SKEPSIS  ry 
Kokouskutsu  22.2.1994 


VUOSIKOKOUS 

Maanantaina  23.3. 1994  kello  18.00 
Helsingin  yliopiston  Porthaniassa,  luentosaliin 
Hallituskatu  11,  Helsinki 

Asialista: 

1 .  Vuosikokouksen  avaus 

2.  Valitaan  vuosikokoukselle  puheenjohtaja,  sihteeri  ja  kaksi  pöytäkirjan  tarkastajaa,  jotka  tar¬ 
vittaessa  toimivat  myös  ääntenlaskijoina. 

3.  Todetaan  kokouksen  laillisuus  ja  päätösvaltaisuus. 

4.  Hyväksytään  kokoukselle  työjärjestys. 

5.  Käsitellään  vuoden  1993  toimintakertomus,  tilinpäätös  ja  tilintarkastajien  lausunto. 

6.  Päätetään  tilinpäätöksen  vahvistamisesta  ja  vastuuvapauden  myöntämisestä  hallitukselle 
ja  muille  tilivelvollisille. 

7.  Vahvistetaan  toimintasuunnitelma  ja  talousarvio  vuodelle  1994 

8.  Päätetään  jäsenmaksun  suuruudesta 

9.  Valitaan  yhdistyksen  puheenjohtaja  ja  hallituksen  jäsenet 

10.  Valitaan  kaksi  tilintarkastajaa  ja  kaksi  varatilintarkastajaa. 

11 .  Tiedotus  ja  muut  esille  tulevat  asiat. 

TERVETULOA 

Hallitus 

LIITY 

SKEPSIKSEN 

JÄSENEKSI! 


JÄSENANOMUS 


Nimi 


Jos  haluat  liittyä  Skepsik¬ 
sen  jäseneksi,  lähetä  alla- 
oleva  lomake  tai  sen  kopio 
täytettynä  Skepsiksen  sih¬ 
teerille  osoitteella  Veli 
Toukomies,  Rintamamie- 
hentie  15,  06100  POR¬ 
VOO. 


Ammatti  ja  oppiarvo 

Lähiosoite _ 

Postitoimipaikka _ 

Puhelin  _ 

Työpaikka _ 

Työpaikan  lähiosoite 
Postitoimipaikka  _ 


Yhdistyksen  jäsen¬ 
maksu  (sisältää  Skeptik- 
ko-lehden  tilauksen)  on  75 
mk  (alle  20-vuotiaille  30 
mk),  jonka  voit  maksaa 
yhdistuksen  tilille: 


Puhelin 


Kokemus  Skepsiksen  toimialaan  liittyvistä  asioista,  mahdollisesti 
aihetta  sivuavat  julkaisut,  jäsenyys  muissa  tieteellisissä  yhdistyksis¬ 
sä,  erityiset  mielenkiinnon  kohteet  (käytä  tarvittaessa  erillistä  pape¬ 
ria): 


PSP  6371  513. 


Voit  myös  tilata  Skep- 
tikko-lehden  liittymättä  jä¬ 
seneksi.  Tilausmaksu  on 
sama  75  mk/vuosi.  Käytä 
tilauslomakkeena  viereis¬ 
tä  jäsenanomusta  ja  ilmoi¬ 
ta  vain  nimesi  ja  osoitteesi 
ja  merkitse  lomakkee¬ 
seen,  ettet  halua  liittyä  jä¬ 
seneksi. 


Hyväksyn  Skepsis-yhdistyksen  säännöissä  määritellyn  tarkoituksen 
ja  toimintaperiaatteet  (ks.  seuraava  sivu)  ja  haluan  liittyä  yhdistyk¬ 
sen  jäseneksi. 

Päiväys _ _ 

Allekirjoitus _ 

SKEPS/S 


Skepsis  on  1987  perustettu  suomalaisten  skeptikkojen  yhdistys.  Skepsiksen 
toimintaperiaatteet  ovat  samantapaiset  kuin  yhdysvaltalaisen  CSICOPin  (Committee 
for  the  Scientific  Investigation  of  Claims  of  the  Paranormal),  mutta  se  toimii  täysin 
itsenäisesti  vaikkakin  yhteistyössä  CSICOPin  ja  muiden  vastaavien  järjestöjen  kans¬ 
sa. 

Yhdistyksen  säännöissä  mainitaan  Skepsiksen  tarkoutuksesta  ja  periaatteista 
seuraavaa: 

Yhdistyksen  tarkoitus  on: 

—  Edistää  paranormaaleja  ilmiöitä  koskevien  väitteiden  objektiivista  ja  puolueetonta 
tieteellistä  tutkimusta,  ottamatta  näiden  väitteiden  paikkansapitävyyteen  kantaa 
apriorisin,  tutkimusta  edeltävin  perustein. 

—  Ylläpitää  tällaisesta  tutkimuksesta  kiinnostuneiden  ihmisten  verkostoa  sekä  pitää 
yhteyttä  vastaavanlaisiin  yhteisöihin  kotimaassa  ja  ulkomailla. 

—  Julkaista  paranormaaleja  ilmiöitä  koskevia  väitteitä  tutkivia  artikkeleja  ja  kirjoja 
sekä  laatia  tällaisia  väitteitä  sisältävien  julkaisujen  bibliografioita. 

—  Järjestää  alaan  liittyviä  kokouksia  ja  konferensseja  sekä  harjoittaa  valistus-  ja 
tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi  yksityis¬ 
henkilöitä  ja  oikeuskelpoisia  yhteisöjä,  jotka  hyväksyvät  edellä  mainitut  yhdistyksen 
periaatteet. 

Skepsis  ry: n  hallitus: 


Lauri  Gröhn  (puheenjohtaja) 

Hannu  Karttunen  (varapuheenjohtaja 
ja  Skeptikko-lehden  päätoimittaja) 


Veli  Toukomies  (sihteeri) 
Karlo  Kauko 
Ilpo  V.  Salmi. 


Skepsis-yhdistyksen  tieteellinen 
neuvottelukunta: 


professori  Nils  Edelman 
apulaisprofessori  Kari  Enqvist 
amanuenssi  Harry  Halen 
professori  Pertti  Hemänus 
dosentti  Raimo  Keskinen 
dosentti  S.  Aibert  Kivinen 
professori  Kirsti  Lagerspetz 
professori  Raimo  Lehti 
professori  Anto  Leikola 
LKT  Matti  A.  Miettinen 
professori  Nils  Mustelin 
professori  Ilkka  Niiniluoto 
dosentti  Heikki  Oja 
professori  Joja  Pokka  Roos 
VTK  Jan  Rydman 
professori  Heikki  Räisänen 
dosentti  Veijo  Saano 
professori  Anssi  Saura 
apulaisprofessori  Raija  Sollamo 


FL  Tytti  Sutela 
professori  Raimo  Tuomela 
professori  Yrjö  Vasari 
professori  Johan  von  Wright 
dosentti  Risto  Vuorinen. 

Jäsenasioista.  lehtitilauksista  ja  muis 
ta  yhdistyksen  toimintaan  liittyvistä  kysy 
myksistä  pyydetään  neuvottelemaan  yh 
distyksen  sihteerin  kanssa,  puh.  915 
5249  320  tai  postitse: 

Veli  Toukomies 
Rintamamiehentie  f  5 
06100  PORVOO 

Yhdistys  on  Tieteellisten  seurain  valtuus 

kunnan  jäsenjärjestö 


